19. Πώς μπορώ να αναζητήσω το προϊόν ‘Χ’;\nΜπορείτε να αναζητήσετε το προϊόν είτε μέσω του πεδίου «Αναζήτηση» που βρίσκεται πάνω από το οριζόντιο μενού της ιστοσελίδας, είτε πηγαίνοντας στις αντίστοιχες κατηγορίες που μπορεί να βρίσκεται το προϊόν που αναζητείτε.\nΣτο πεδίο Αναζήτηση, συμπληρώνετε το όνομα του προϊόντος (μάρκα ή τίτλος) και κάνετε κλικ στο κουμπί της αναζήτησης.\n20. Πως υπολογίζεται η τιμή που βλέπω στα φρούτα και λαχανικά;\nΤα φρέσκα είδη μεταξύ των οποίων τα φρούτα και λαχανικά ζυγίζονται και μάλιστα, για τη διασφάλιση της φρεσκάδας τους, κατά την ημέρα εκτέλεσης της παραγγελίας σας. Η ενδεικτική τιμή που εμφανίζεται στο site, υπολογίζεται με βάση το μέσο βάρος που έχει οριστεί ανά τεμάχιο/α ή συσκευασία που ζυγίζεται/ονται. Τα είδη που ζυγίζονται φέρουν την ένδειξη «~» (σ.σ. περίπου) τόσο δίπλα στο μέσο βάρος, όσο και δίπλα στην εκτιμώμενη τιμή στο website. Για να διευκολύνεστε στην παραγγελία σας, εμφανίζεται και η τιμή κιλού του είδους.\n21. Μπορώ να αγοράσω παγωτά μέσα από το ηλεκτρονικό κατάστημα;\nΤη δεδομένη στιγμή δε δίνεται η δυνατότητα παραγγελίας παγωτών μέσα από το ηλεκτρονικό κατάστημα προκειμένου να διασφαλίσουμε ότι παραλαμβάνετε όλα τα προϊόντα σας στη βέλτιστη κατάσταση.\n22. Μπορώ να δω όλη την παραγγελία μου ανά πάσα στιγμή;\nΌταν έχετε ολοκληρώσει την επιλογή των προϊόντων, στο δεξί μέρος της οθόνης πατώντας προβολή καλαθιού, μπορείτε να δείτε την παραγγελία σας προτού την οριστικοποιήσετε.\n23. Μπορώ να τροποποιήσω την παραγγελία μου ή να αλλάξω διεύθυνση παράδοσης ή και να την ακυρώσω;\nΕπιβεβαιωμένες παραγγελίες μπορούν να τροποποιηθούν το αργότερο 1 εργάσιμη ημέρα πριν από την έναρξη του επιλεγμένου χρονικό διαστήματος παράδοσης. Για να τροποποιήσετε την παραγγελία σας αρκεί να μεταβείτε στην ενότητα Ιστορικό Παραγγελιών του λογαριασμού σας.\n24. Εάν δεν έχετε το Χ προϊόν, με τι θα το αντικαταστήσετε;\nΚατά τη συγκέντρωση των προϊόντων, θα ακολουθήσει τηλεφώνημα από το κατάστημα και θα ενημερωθείτε για τις ελλείψεις, και τυχόν αντικαταστάσεις που μπορούν να γίνουν για να εξυπηρετηθείτε.\n25. Εάν ξεχάσω ένα προϊόν μπορώ να το προσθέσω στην αρχική παραγγελία μου;\nΑν έχετε υποβάλει παραγγελία και υπάρχουν ακόμα περιθώρια τροποποίησης της παραγγελίας στο σύστημα (1 εργάσιμη ημέρα πριν το διάστημα παράδοσής της) μπορείτε να μεταβείτε στην ιστοσελίδα και να προσθέσετε ότι προϊόν θέλετε.\n26. Πως μπορώ να μάθω το τελικό ποσό της παραγγελίας μου;\nΤο ποσό που αναγράφεται κατά την ολοκλήρωση της παραγγελίας είναι το εκτιμώμενο ποσό καθώς ενδέχεται η παραγγελία να έχει ελλείψεις, αντικαταστάσεις, μεταβολές στα ζυγιζόμενα κλπ. Το τελικό πληρωτέο ποσό θα φανεί μόνο στην έκδοση της απόδειξης. Παρακαλούμε επικοινωνήστε μαζί μας στο 18 202 ώστε να σας συνδέσουμε απευθείας με το κατάστημα εξυπηρέτησης της παραγγελίας σας.\n27. Γιατί δεν φαίνεται στη φωτογραφία το προϊόν της προσφοράς (δεμένη συσκευασία);\nΟι φωτογραφίες που αναρτώνται στο ηλεκτρονικό κατάστημα είναι των κυρίων κωδικών των προϊόντων δηλαδή των κωδικών που δεν είναι σε προσφορά διότι δεν μπορούμε να παρακολουθήσουμε άμεσα τις αλλαγές στις συσκευασίες του προμηθευτή αλλά και του αποθέματος στο κατάστημα. Για το λόγο αυτό μπορεί να δείτε στο ηλεκτρονικό κατάστημα μια φωτογραφία προϊόντος χωρίς προσφορά αλλά να λάβετε μια δεμένη (1+1 ΔΩΡΟ) για παράδειγμα.\n28. Πως μπορώ να είμαι σίγουρος ότι το προϊόν που επέλεξα να αγοράσω είναι σε απόθεμα;\nΗ διαθεσιμότητα των προϊόντων μεταβάλλεται καθημερινά ανάλογα με το απόθεμα. Σε περίπτωση έλλειψης, αφενός μπορείτε να επιλέξετε προϊόν αντικατάστασης κατά την παραγγελία, αφετέρου θα ενημερωθείτε σχετικά από το κατάστημα.\n29. Γιατί εμφανίζεται η ένδειξη «Μη διαθέσιμο προϊόν» κατά την αναζήτηση κάποιου είδους;\nΑυτό μπορεί να συμβεί στην περίπτωση που κάποιο προϊόν βρεθεί εκτός της ποικιλίας του ηλεκτρονικού καταστήματος κατά τη διάρκεια της ημέρας που πραγματοποιείτε την αναζήτηση. Δεν θα μπορείτε να το προσθέσετε στο καλάθι σας προς αγορά και την επόμενη ημέρα δεν θα εμφανίζεται πλέον κατά την αναζήτηση σας.\n30. Υπάρχει κάποιο πεδίο για σχόλια για το προϊόν;\nΚάτω από την τιμή κάθε προϊόντος που έχετε επιλέξει και βρίσκεται στο καλάθι αγορών σας, μπορείτε να προσθέσετε τα σχόλια που επιθυμείτε για το προϊόν πατώντας «ΠΡΟΣΘΗΚΗ ΣΗΜΕΙΩΣΗΣ» (πρέπει να έχετε μεταβεί στην «Προβολή καλαθιού»).\n31. Έχω δωροεπιταγές AB Plus των €6, μπορούν να αφαιρεθούν από τον λογαριασμό της παραγγελίας μου;\nΜπορείτε να εξαργυρώσετε δωροεπιταγές σας αρκεί να το αναφέρετε κατά την υποβολή της παραγγελίας σας. Θα πρέπει να είναι σε ισχύ την ημέρα παραλαβής της παραγγελίας.\nΚατά την παραλαβή θα πρέπει να παραδώσετε τις επιταγές στον οδηγό.\n32. Έχω μια δωροεπιταγή αξίας €50, μπορεί να αφαιρεθεί από την παραγγελία μου;\nΝαι, μπορεί να εξαργυρωθεί η δωροεπιταγή, αρκεί να το αναφέρετε κατά την υποβολή της παραγγελίας σας\n33. Κερδίζω τους ίδιους πόντους, όπως και στο κατάστημα;\nΝαι, εφόσον έχετε συνδέσει την κάρτα σας AB Plus με το λογαριασμό σας, κερδίζετε τους ίδιους πόντους, όπως και στο κατάστημα αυτόματα.\n34. Μπορώ να χρησιμοποιήσω την ΑΒ Plus κάρτα μου;\nΓια να λαμβάνεται τους πόντους σας AB Plus για τις συναλλαγές σας αυτόματα, θα πρέπει να έχετε συνδέσει την κάρτα σας AB Plus με το λογαριασμό σας.\n35. Έχω κουπόνια πόντων AB Plus μπορώ να τα χρησιμοποιήσω;\nΝαι μπορείτε αρκεί να το αναφέρετε κάτα την υποβολή της παραγγελίας σας. Τα κουπόνια τα παραδίδετε στον οδηγό που θα παραδώσει την παραγγελίας σας.\n36. Οι πόντοι που τελικά έλαβα δεν είναι αυτοί που αναγράφονταν στα στοιχεία της παραγγελίας.\nΟι πόντοι ενδέχεται να διαφοροποιηθούν σε περίπτωση που τελικά διαφοροποιήθηκε το περιεχόμενο της παραγγελίας σας (αφαίρεση/αντικατάσταση ειδών). Αν δεν έχει τροποποιηθεί η παραγγελία σας και δεν συμφωνούν οι πόντοι σας, παρακαλούμε επικοινωνήστε με την Ανοιχτή Γραμμή Επικοινωνίας της ΑΒ στο 18202.\n37. Αν χρησιμοποιήσω για πληρωμή κάρτα AB Plus Mastercard θα πάρω τους επιπλέον πόντους.\nΝαι θα λάβετε κανονικά τους πόντους από τη συναλλαγή σας.\n38. Τι ισχύει αν χρησιμοποιήσω για πληρωμή κάρτα Alpha Bank που συμμετέχει στο πρόγραμμα Bonus;\nΛαμβάνετε κανονικά τους Bonus πόντους που αντιστοιχούν στη συναλλαγή και επίσης μπορείτε να κάνετε εξαργύρωση των πόντων σας. Θα πρέπει κατά την υποβολή της παραγγελίας να αναφέρετε στα σχόλια ότι είστε κάτοχος κάρτας Bonus, ότι επιθυμείτε να κάνετε εξαργύρωση και με ποιο/α δώρα.\n39. Τι ισχύει αν χρησιμοποιήσω για πληρωμή κάρτα Diners που συμμετέχει στο πρόγραμμα Shop & Win;\nΛαμβάνετε κανονικά τα Shop & Win ευρώ που αντιστοιχούν στη συναλλαγή και μπορείτε να κάνετε εξαργύρωση των Shop & Win ευρώ που έχετε συλλέξει στην κάρτα σας.\n40. Έχω προσθέσει προϊόντα στο καλάθι μου μέσω του Desktop υπολογιστή μου χωρίς να ολοκληρώσω την παραγγελία μου. Στη mobile εφαρμογή σας δεν είναι διαθέσιμο το καλάθι που δημιούργησα.\nΔοκιμάστε να αποσυνδεθείτε από το λογαριασμό σας και να συνδεθείτε εκ νέου στη mobile εφαρμογή, ώστε να ενημερωθεί το καλάθι σας.\n41. Πότε υπολογίζονται οι πόντοι ΑΒ Plus;\nΟι πόντοι ΑΒ Plus υπολογίζονται με βάση την ημέρα υποβολής της παραγγελίας και όχι κατά την παράδοσή της. Αν τροποποιήσετε την παραγγελία σας, οι πόντοι θα υπολογιστούν εκ νέου με βάση την νέα ημερομηνία υποβολής.\n42. Δεν υπολογίστηκαν όλες οι προσφορές που ήταν σε ισχύ όταν παρέλαβα την παραγγελία μου.\nΟι προσφορές που είναι σε ισχύ την ημέρα υποβολής της παραγγελίας αποδίδονται στην παραγγελία σας. Αν παρόλα αυτά δεν λάβατε τα οφέλη των προσφορών παρακαλώ επικοινωνήστε με την Ανοιχτή Γραμμή της ΑΒ στο 18202.\n43. Υπάρχει περιορισμός στην αγορά τεμαχίων σε είδη που βρίσκονται σε προσφορά;\nΗ ΑΒ δύναται κατά την εμπορική της πολιτική να καθορίζει το μέγιστο αριθμό τεμαχίων ανά συναλλαγή σε περιπτώσεις προσφορών. Αυτή τη στιγμή οι προσφορές ισχύουν μέχρι 5 τεμάχια ή 3 kg ανά κωδικό προϊόντος και ανά συναλλαγή και ισχύουν μέχρι εξαντλήσεως των αποθεμάτων.\n44. Έχω λογαριασμό ως Εταιρεία στο www.ab.gr. Πως μπορώ να επικυρώσω το επαγγελματικό μου ΑΦΜ;\nΑπό τη σελίδα Ενημέρωσης Στοιχείων ή εάν δεν το έχετε κάνει ήδη από την Ενημέρωση Στοιχείων, κατά τη διαδικασία checkout μιας online παραγγελίας και την εκδήλωση επιθυμίας για έκδοση τιμολογίου στη σελίδα πληρωμής.Η ιστοσελίδα μας επαληθεύει την εγκυρότητα ΑΦΜ /αριθμού ΦΠΑ-VIES κράτους-μέλους για ενδοκοινοτικές συναλλαγές μέσω της ειδικής διαδικτυακής υπηρεσίας που δημιουργήθηκε από την Ευρωπαϊκή Επιτροπή. Κατά την επιτυχή επικύρωση, συμπληρώνονται αυτόματα από την υπηρεσία στα αντίστοιχα πεδία της σελίδας μας, η καταχωρημένη Επωνυμία και διεύθυνση της επιχείρησής σας. Σε περίπτωση που για κάποιο λόγο δεν καταστεί εφικτή η επικύρωσή του ΑΦΜ σας, σας προτρέπουμε να επισκεφτείτε για περισσότερες πληροφορίες τους ιστοτόπους http://ec.europa.eu/taxation_customs/vies/?locale=el και https://www.aade.gr/epicheireseis/phorologikes-yperesies/egkyroteta/egkyroteta-arithmoy-phpa-vies. Για την εξυπηρέτηση και διεκπεραίωση ωστόσο της παραγγελίας σας, παρακαλούμε όπως επικοινωνήσετε με την Ανοιχτή Γραμμή Επικοινωνίας (18202 – Χρέωση βάσει παρόχου).\n45. Έχω λογαριασμό ως Εταιρεία στο www.ab.gr. Γιατί εμφανίζεται μήνυμα σφάλματος κατά την επικύρωση του επαγγελματικού μου ΑΦΜ στη σελίδα πληρωμής πριν από την ολοκλήρωση της online παραγγελίας μου;\nΗ ιστοσελίδα μας επαληθεύει την εγκυρότητα ΑΦΜ /αριθμού ΦΠΑ-VIES κράτους-μέλους για ενδοκοινοτικές συναλλαγές μέσω της ειδικής διαδικτυακής υπηρεσίας που δημιουργήθηκε από την Ευρωπαϊκή Επιτροπή. Κατά την επιτυχή επικύρωση, συμπληρώνονται αυτόματα από την υπηρεσία στα αντίστοιχα πεδία της σελίδας μας, η καταχωρημένη Επωνυμία και διεύθυνση της επιχείρησής σας. Σε περίπτωση που για κάποιο λόγο δεν καταστεί εφικτή η επικύρωσή του ΑΦΜ σας, σας προτρέπουμε να επισκεφτείτε για περισσότερες πληροφορίες τους ιστοτόπους http://ec.europa.eu/taxation_customs/vies/?locale=el και https://www.aade.gr/epicheireseis/phorologikes-yperesies/egkyroteta/egkyroteta-arithmoy-phpa-vies. Για την εξυπηρέτηση και διεκπεραίωση ωστόσο της παραγγελίας σας, παρακαλούμε όπως επικοινωνήσετε με την Ανοιχτή Γραμμή Επικοινωνίας (18202 – Χρέωση βάσει παρόχου).\nΔημιουργία – Διαχείριση λογαριασμού\nΓια να δημιουργήσετε ένα δικό σας λογαριασμό στο www.ab.gr μπορείτε να ακολουθήστε τα παρακάτω βήματα:\nΕπισκεφθείτε τη διεύθυνση http://www.ab.gr\nΕπιλέξτε «ΕΙΣΟΔΟΣ» από το πάνω και δεξιό μέρος της σελίδας\nΣτη νέα σελίδα που ανοίγει, επιλέξτε από την ενότητα Νέος χρήστης το πεδίο «Ξεκινήστε εδώ».\nΣυμπληρώστε τα πεδία της Φόρμας Εγγραφής. Τα πεδία με αστερίσκο (*) είναι υποχρεωτικής συμπλήρωσης.\nΤέλος, επιλέξτε «Εγγραφή» για να ολοκληρώσετε τη διαδικασία δημιουργίας του λογαριασμού σας\nΓια να εισέλθετε στον προσωπικό σας λογαριασμό στο www.ab.gr μπορείτε να ακολουθήστε τα παρακάτω βήματα:\nΣτη νέα σελίδα που ανοίγει, στην ενότητα Είσοδος εγγεγραμμένων χρηστών, εισάγετε E-mail (username) και Κωδικό πρόσβασης και επιλέγετε το πεδίο «Είσοδος». Με κλικ στην «Απομνημόνευση στοιχείων πρόσβασης», το σύστημα θα θυμάται τα στοιχεία σας την επόμενη φορά και δεν θα χρειαστεί να τα εισάγετε εκ νέου.\nΓια να τροποποιήσετε τα προσωπικά σας στοιχεία αρκεί να εισέλθετε στο λογαριασμό σας και να επιλέξετε από το αριστερό μενού την επιλογή ‘Ενημέρωση στοιχείων’.\nΣτη νέα οθόνη που εμφανίζεται θα δείτε τα στοιχεία που έχετε δηλώσει μέχρι στιγμής. Αφού πραγματοποιήσετε τις αλλαγές που επιθυμείτε στα προσωπικά σας στοιχεία, επιβεβαιώνετε την αλλαγή των στοιχείων σας με κλικ στο πεδίο ‘Ενημέρωση στοιχείων’.\nΈνα επιβεβαιωτικό μήνυμα ενημέρωσης των προσωπικών σας στοιχείων εμφανίζεται λίγο πιο κάτω από το οριζόντιο μενού της σελίδας.\nΓια να αλλάξετε τον κωδικό πρόσβασης του λογαριασμου σας θα πρέπει αρχικά να έχετε συνδεθεί σε αυτόν.\nΑπό το αριστερό μενού του λογαριασμού σας, επιλέγετε «Αλλαγή κωδικού» και στη νέα οθόνη που εμφανίζεται συμπληρώνετε τον τρέχων και νέο κωδικό πρόσβασης. Επιβεβαιώνετε τον νέο κωδικό πρόσβασης και επιλέγετε το πεδίο «Ενημέρωση κωδικού πρόσβασης».\nΈνα επιβεβαιωτικό μήνυμα αλλαγής του κωδικού πρόσβασης εμφανίζεται λίγο πιο κάτω από το οριζόντιο μενού της σελίδας. Πλέον, χρησιμοποιείτε τον νέο κωδικό πρόσβασης για την είσοδό σας στον προσωπικό σας λογαριασμό.\nΓια να αλλάξετε το e-mail του λογαριασμού σας θα πρέπει αρχικά να έχετε συνδεθεί σε αυτόν.\nΑπό το αριστερό μενού του λογαριασμού σας, επιλέγετε «Αλλαγή e-mail» και στη νέα οθόνη που εμφανίζεται συμπληρώνετε το Νέο e-mail / username του λογαριασμού σας. Επιβεβαιώνετε το νέο e-mail, εισάγετε τον τρέχων Κωδικό πρόσβασης στον προσωπικό σας λογαριασμό και επιλέγετε το πεδίο «Αλλαγή».\nΈνα επιβεβαιωτικό μήνυμα αλλαγής του e-mail σας εμφανίζεται λίγο πιο κάτω από το οριζόντιο μενού της σελίδας. Πλέον, χρησιμοποιείτε το νέο e-mail για την είσοδό σας στον προσωπικό σας λογαριασμό.\n7. Πως μπορώ να εγγραφώ ή διαγραφώ από την παραλαβή προωθητικών ενεργειών και ενεργειών μάρκετινγκ;\nΗ εγγραφή ή διαγραφή από την παραλαβή προωθητικών ενεργειών και ενεργειών μάρκετινγκ γίνεται από την ενότητα ‘Επιλογές Επικοινωνίας’ του λογαριασμού σας. Αφού πραγματοποιήσετε τις αλλαγές που επιθυμείτε, επιβεβαιώνετε την επιλογή σας με κλικ στο «Αποθήκευση».\n8. Πως μπορώ να προσθέσω/αφαιρέσω αγαπημένα καταστήματα ΑΒ στον προσωπικό μου λογαριασμό;\nΓια να προσθέσετε τα αγαπημένα σας καταστήματα, επιλέγετε από το αριστερό μενού του λογαριασμού σας, «Αγαπημένα καταστήματα» και στη νέα οθόνη που εμφανίζεται κάνετε κλικ στο πεδίο «Προσθέστε νέο».\nΗ ενότητα «Βρείτε το ΑΒ σας» ανοίγει και μπορείτε να αναζητήσετε το κατάστημά σας είτε μέσω του χάρτη, είτε μέσω του πεδίου εύρεσης καταστήματος. Από τον χάρτη, εφόσον βρείτε το κατάστημά σας επιλέγετε το πεδίο «Προσθήκη στα αγαπημένα» που υπάρχει κάτω από τη διεύθυνση του καταστήματος. Αντίστοιχα, μέσω του πεδίου εύρεσης καταστήματος, εφόσον βρείτε το κατάστημά σας στα αποτελέσματα, το επιλέγετε και στη νέα σελίδα με τις λεπτομέρεις του καταστήματος που ανοίγει κάνετε κλικ στο «Προσθήκη στα αγαπημένα» που υπάρχει στο πάνω μέρος.\nΌταν ένα κατάστημα προστίθεται στα Αγαπημένα με κλικ στην επιλογή «Προσθήκη στα αγαπημένα», η επιλογή «Αφαίρεση από τα αγαπημένα» εμφανίζεται στο ίδιο σημείο ώστε να ακολουθήσετε την αντίστροφη διαδικασία.\nΈνα ή περισσότερα αγαπημένα καταστήματα εμφανίζονται στον προσωπικό σας λογαριασμό, για τα οποία μπορείτε να δείτε περισσότερες πληροφορίες με κλικ στο «Περισσότερα» ή να τα αφαιρέσετε από τη σελίδα με κλικ στο «x» που υπάρχει πάνω δεξιά από κάθε κατάστημα.\n9. Πως μπορώ να προσθέσω/αφαιρέσω αγαπημένες συνταγές στον προσωπικό μου λογαριασμό;\nΓια να προσθέσετε αγαπημένες συνταγές στον προσωπικό σας λογαριασμό, αρκεί να πλοηγηθείτε στην ενότητα Συνταγές και αφού βρείτε την συνταγή που θα θέλατε να προσθέσετε στα αγαπημένα σας να επιλέξετε την επιλογή «Προσθήκη στις Συνταγές μου» που υπάρχει στο δεξιό μέρος της σελίδας κάθε συνταγής.\nΈνα επιβεβαιωτικό μήνυμα εμφανίζεται λίγο πιο κάτω από το οριζόντιο μενού της σελίδας. Όταν μια συνταγή προστίθεται στα Αγαπημένα με κλικ στην επιλογή «Προσθήκη στις Συνταγές μου», η επιλογή «Αφαίρεση από τις συνταγές μου» εμφανίζεται στο ίδιο σημείο ώστε να ακολουθήσετε την αντίστροφη διαδικασία.\nΜια ή περισσότερες αγαπημένες συνταγές εμφανίζονται στον προσωπικό σας λογαριασμό, για τις οποίες μπορείτε να δείτε περισσότερες πληροφορίες με κλικ στην επιλογή «Λεπτομέρεις».\n10. Δε θυμάμαι τον κωδικό πρόσβασης μου, πώς μπορώ να τον μάθω;\n11. Δε μπορώ να συνδεθώ στο λογαριασμό μου. Οι κωδικοί μου είναι σωστοί.\nΒεβαιωθείτε ότι έχετε εισάγει το σωστό e-mail στο σύστημα. Επιπλέον, μπορείτε να κάνετε κλικ στην επιλογή ‘Ξέχασα τον κωδικό μου’ ώστε να λάβετε οδηγίες αλλαγής του κωδικού πρόσβασης στο e-mail σας σε λίγα λεπτά.\nΣτην περίπτωση που εξακολουθείτε να μην έχετε πρόσβαση στο λογαριασμό σας, επικοινωνήστε με την Ανοιχτή Γραμμή Επικοινωνίας της ΑΒ στο 18 202.\n12. Γιατί βλέπω αλλαγή στον τρόπο που είναι γραμμένη η διεύθυνσή μου;\nΕνδέχεται επεξεργασία της διεύθυνσής σας στη βάση μας για την ορθή αποτύπωσή της. Για το λόγο αυτό ζητούμε κατά τη διαδικασία δημιουργίας λογαριασμού να εισάγετε την οδό σας με κεφαλαίους ελληνικούς χαρακτήρες και χωρίς συντμήσεις.\nΣύνδεση λογαριασμού με στοιχεία κάρτας ΑΒ Plus & Διαχείριση\n1. Πως συνδέω την κάρτα μου στο λογαριασμό μου;\nΑφού εισέλθετε με τα στοιχεία του λογαριαμού σας στην ιστοσελίδα και ενώ βρίσκεστε στην ενότητα «Ο λογαριασμός μου» πατήστε «Σύνδεση Κάρτας» ή επιλέξτε «Σύνδεση Κάρτας!» από το μενού που εμφανίζεται στα αριστερά. Εισάγετε τον κωδικό της κάρτας σας ΑΒ Plus o οποίος βρίσκεται στο πίσω μέρος της κάρτας σας κάτω από το γραμμωτό κώδικα και ξεκινάει από 047 (συνολικά 13 ψηφία).Στη συνέχεια θα ακολουθήσει διαδικασία επιβεβαίωσης των στοιχείων σας. Σε περίπτωση που αντιμετωπίσετε οποιοδήποτε πρόβλημα με τη διαδικασία σύνδεσης της κάρτας σας παρακαλούμε επικοινωνήστε με την Ανοιχτή Γραμμή Επικοινωνίας της ΑΒ στο 18202.\n2. Δε μπόρεσα να συνδέσω την κάρτα μου στο λογαριασμό μου;\nΣε περίπτωση που δεν μπορέσετε να ολοκληρώσετε τη διαδικασία παρακαλούμε επικοινωνήστε με την Ανοιχτή Γραμμή Επικοινωνίας της ΑΒ στο 18202.\n3. Γιατί να συνδέσω την κάρτα μου ΑΒ Plus στο λογαριασμό μου;\nΕνημερώνεστε ανα πάσα στιγμή για το υπόλοιπο των πόντων σας και την κίνηση της κάρτας σας (κερδισμένοι και εξαργυρωμένοι πόντοι)\nΒλέπετε αναλυτικά τις αποδείξεις σας του προηγούμενου τριμήνου και να αποθηκεύσετε και να εκτυπώσετε αντίγραφα των αποδείξεων σας\nΕνημερώσετε και αλλάξετε τα στοιχεία της κάρτα σας\n4. Πως αποσυνδέω την κάρτα μου από λογαριασμό μου;\nΑφού εισέλθετε με τα στοιχεία του λογαριαμού σας στην ιστοσελίδα και ενώ βρίσκεστε στην ενότητα «Ο λογαριασμός μου» επιλέξτε «Η κάρτα μου» από το μενού που εμφανίζεται στα αριστερά. Στη συνέχεια επιλέγετε Aποσύνδεση κάρτας. Η κάρτα αποσυνδέεται αλλά δεν ακυρώνεται. Για ακύρωση κάρτας παρακαλούμε απευθυνθείτε σε οποιοδήποτε κατάστημα ΑΒ.\n5. Πως αλλάζω τα στοιχεία της κάρτας μου;\nΤα στοιχεία της κάρτας σας είναι αυτά που συμπληρώσατε στην αίτηση κατά την έκδοση της κάρτας σας ΑΒ Plus ή στη συνέχεια ενημερώσατε μέσω αίτησης αλλαγής στοιχείων στο κατάστημα ή στο site μας κλπ.. Αφού συνδέσετε την κάρτα σας μπορείτε να αλλάξετε τα στοιχεία της κάρτας σας. Αφότου έχετε εισέλθει με τα στοιχεία του λογαριαμού σας στην ιστοσελίδα και ενώ βρίσκεστε στην ενότητα «Ο λογαριασμός μου» επιλέξτε «Ενημέρωση στοιχείων» από το μενού που εμφανίζεται στα αριστερά. Από εδώ μπορείτε επίσης να αντιγράψετε τα στοιχεία σας από το λογαριασμό σας στην κάρτα σας πατώντας « Αντιγραφή στα στοιχεία της κάρτας σας». Στο τέλος θα πρέπει να επιλέξετε «Ενημέρωση στοιχείων» που βρίσκεται στο κάτω μέρος της φόρμας εισαγωγής στοιχείων ώστε να πραγματοποιηθεί η ενημέρωση.\n6. Γιατί βλέπω 2 νούμερα κάρτας στα στοιχεία της κάρτας μου;\nΚατά την έκδοση της κάρτας σας δίνονται 4 πλαστικά καρτών. Αυτά είναι α) μία κύρια κάρτα και β) τρία πλαστικά για τα κλειδιά σας τα οποία αποτελούν τις δευτερεύουσες κάρτες και έχουν ένα κοινό κωδικό διαφορετικό από τον κωδικό της κύριας κάρτας. Σημειώνουμε ότι οι δύο αυτόι κωδικοί αφορούν την ίδια κάρτα.\n7. Μπορώ να συνδέσω δεύτερη κάρτα;\nΚάθε λογαριασμός μπορεί να συνδεθεί με μία μόνο κάρτα ΑΒ Plus (Σημείωση: Η κάθε κάρτα αφορά την κύρια κάρτα και κάθε δευτερεύουσα που δόθηκε κατά την έκδοση των πλαστικών). Επίσης εφόσον έχετε συνδέσει μία κάρτα με το λογαριασμό σας δεν μπορείτε να εκδώσετε από την ιστοσελίδα άλλη κάρτα AB Plus.\n8. Πως μπορώ να εκδώσω νέα κάρτα AB Plus ;\nΑφού εισέλθετε με τα στοιχεία του λογαριαμού σας στην ιστοσελίδα και ενώ βρίσκεστε στην ενότητα «Ο λογαριασμός μου» πατήστε «Έκδοση Κάρτας» ή επιλέξτε «Έκδοση Κάρτας» από το μενού που εμφανίζεται στα αριστερά. Κάποια στοιχεία είναι ήδη συμπληρωμένα βάσει των στοιχείων του λογαριασμού σας. Συμπληρώνετε όποιο άλλο στοιχείο απαιτείται και αφότου διαβάσετε και συμφωνήσετε με τους Όρους και Προϋποθέσεις και την Πολιτική Απορρήτου επιλέγετε «Εγγραφή» στο κάτω μέρος της φόρμας. Εφόσον ολοκληρωθούν τα παραπάνω εμφανίζεται προσωρινό αντίγραφο της νέας σας κάρτας το οποίο και μπορείτε να εκτυπώσετε. Ο κωδικός της κάρτας σας είναι ενεργός και μπορείτε να τον χρησιμοποιήσετε άμεσα και επίσης έχει συνδεθεί με το λογαριασμό σας. Τα πλαστικά (κύρια και δευτερεύουσες κάρτες) θα σας αποσταλλούν ταχυδρομικώς εντός 20 ημερών στη διεύθυνση που δηλώσατε.\nΤην αποκτάτε Αμέσως και εντελώς Δωρεάν, συμπληρώνοντας απλά μια Αίτηση Χορήγησης, στο Τμήμα Εξυπηρέτησης Πελατών του καταστήματος ΑΒ που συνήθως κάνετε τις αγορές σας.\n9. Έχω χάσει όλα τα πλαστικά AB Plus τι πρέπει να κάνω;\nΜπορείτε πλέον μέσω της ιστοσελίδας να επανεκτυπώσετε τα πλαστικά της κάρτας σας. Αφότου έχετε εισέλθει με τα στοιχεία του λογαριαμού σας στην ιστοσελίδα σας και ενώ έχετε συνδέσει τον κωδικό της κάρτας (της οποίας έχετε χάσει τα πλαστικά) επιλέξτε «Η κάρτα μου» από το μενού που εμφανίζεται στα αριστερά και έπειτα «Επανεκτύπωση κάρτας». Τα νέα πλαστικά θα σταλούν στα στοιχεία διέυθυνσης που έχετε δηλώσει στα στοιχεία της κάρτας σας εντός 20 ημερών.\n10. Δεν έχω παραλάβει την κάρτα που είχα ζητήσει.\nΕφόσον έχουν παρέλθει 20 ημέρες από την έκδοση της κάρτας από την ιστοσελίδα και δεν έχετε παραλάβει τα πλαστικά, παρακαλούμε απευθυνθείτε στην Ανοιχτή Γραμμή Επικοινωνίας της ΑΒ στο 18202.\n11. Γιατί δε βλέπω στην ιστοσελίδα τις αλλαγές που έκανα στην κάρτα μου μέσω εντύπου αλλαγής στοιχείων ή άλλου μέσου;\nΑν κάνετε κάποια αλλαγή μέσω εντύπου αλλαγής στοιχείων ή άλλου καναλιού (π.χ. my AB touch point) στα στοιχεία της κάρτας σας, απαιτούνται κάποιες μέρες μέχρι να δείτε τις αλλαγές από το λογαριασμό σας στην ιστοσελίδα. Αν παρόλα αυτά παρέλθουν άνω των 20 ήμερων και δεν έχουν γίνει οι αλλαγές παρακαλώ επικοινωνήστε με την Ανοιχτή Γραμμή Επικοινωνίας της ΑΒ στο 18202.\n12. Τι είναι η εξαργύρωση πόντων;\nΕίναι η μετατροπή των πόντων που συγκεντρώνετε από τις αγορές σας σας σε επιταγές αγορών. Σύμφωνα με το μηχανισμό επιβράβευσης της AB Plus κάθε φορά που συγκεντρώνετε 200 πόντους ΑΒ plus, αυτοί εξαργυρώνονται με μία επιταγή αγορών αξίας 6 ευρώ που λαμβάνετε από τα ταμεία της ΑΒ. Αφότου λάβετε την επιταγή αρχίζουν πάλι οι πόντοι σας να αυξάνονται με τις αγορές σας μέχρι να συγκεντρώσετε και πάλι 200 πόντους και να λάβετε την επόμενη επιταγή σας.\n13. Έχασα/Θέλω να ακυρώσω την κάρτα μου τι πρέπει να κάνω;\nΓια διαδικασία ακύρωσης και έκδοσης νέας κάρτας με μεταφορά πόντων παρακαλούμε απευθυνθείτε σε οποιοδήποτε καταστήμα AB. Στη συνέχεια αποσυνδέστε την παλιά κάρτα από το λογαριασμό σας. Έπειτα μπορείτε να συνδέσετε μία νέα κάρτα ΑΒ Plus.\n14. Ενώ έχω ακυρώσει την κάρτα μου ΑΒ Plus συνεχίζω να βλέπω στοιχεία της ακυρωμένης κάρτας που είχα συνδέσει στο λογαριασμό μου.\nΤα στοιχεία που εμφανίζονται απεικονίζουν την κατάσταση της κάρτας σας πριν την ακύρωση. Παρακαλούμε αποσυνδέστε την ακυρωμένη κάρτα από το λογαριασμό σας και αν επιθυμείτε συνδέστε μία νέα κάρτα AB Plus. Για οποιαδήποτε άλλη απορία ή διευκρίνιση μπορείτε να απευθυνθείτε στην Ανοιχτή Γραμμή Επικοινωνίας της AB στο 18202.\n1. Πότε χρεώνεται ο λογαριασμός μου;\nO λογαριασμός χρεώνεται την επόμενη μέρα από την παράδοση της παραγγελίας.\n2. Μπορώ να τροποποιήσω ή να ακυρώσω την παραγγελία μου που πραγματοποιήθηκε με online πληρωμή;\nΕφόσον έχετε επιλέξει online πληρωμή δεν μπορεί να τροποποιηθεί. Επιβεβαιωμένες παραγγελίες μπορούν να ακυρωθούν το αργότερο 1 εργάσιμη ημέρα πριν από την έναρξη του επιλεγμένου χρονικό διαστήματος παράδοσης. Αν τροποποιήσετε την παραγγελία μέσω του AB Click2Shop app θα πρέπει να ολοκληρώσετε την διαδικασία της πληρωμής εκ νέου είτε με μετρητά ή με κάρτα κατά την παράδοση και το ποσό που έχει δεσμευθεί στον λογαριασμό σας θα αποδεσμευθεί.\n3. Γιατί δεσμεύτηκε από την κάρτα μεγαλύτερο ποσό από την συνολική αξία των προϊόντων της παραγγελίας;\nΓια την ορθή πληρωμή των online αγορών σας συμπεριλαμβανομένων των ειδικών περιπτώσεων αντικατάστασης προϊόντων και προϊόντων μεταβλητού βάρους, έχει δεσμευτεί 15% του ποσού επιπλέον από την κάρτα σας. Εφόσον προκύψει το τελικό ποσό της παραγγελίας, το επιπλέον ποσό πέραν του ποσού αυτού θα επιστραφεί στον λογαριασμό σας.\n4. Σε πόσο χρονικό διάστημα θα επιστραφεί το επιπλέον ποσό που έχει δεσμευτεί;\nΗ διαθεσιμότητα του ποσού εξαρτάται από την εκδότρια τράπεζα της κάρτας. Η επιστροφή του ποσού δεν δύναται να γίνει με μετρητά.\n5. Μπορώ να πληρώσω online την παραγγελία μου μέσω της mobile εφαρμογής;\nΔυστυχώς, η δυνατότητα online πληρωμής δεν είναι ακόμα διαθέσιμη στο AB Click2Shop app.\n6. Ποιες κάρτες μπορώ να χρησιμοποιήσω για να πληρώσω online την παραγγελία μου;\nΤο ΑΒ Click2Shop δέχεται τις κάρτες Visa, Mastercard, American Express, DINERS, Maestro και Discover. Η πληρωμή σας εκτελείται μέσα από το δίκτυο της ALPHA BANK.\n7. Μπορώ να χρησιμοποιήσω κουπόνια και δωροεπιταγές όταν επιλέγω online πληρωμή;\nΣε παραγγελίες με online πληρωμή μόνο οι επιταγές έκπτωσης AB Plus είναι αποδεκτές εφόσον έχει επιλεχθεί η αντίστοιχη επιλογή κατά την υποβολή της παραγγελίας.\n8. Κατά τη διαδικασία πληρωμής λαμβάνω με sms έναν κωδικό, τι ακριβώς είναι;\nΠρόκειται για ένα μηχανισμό ασφαλείας ηλεκτρονικών συναλλαγών. Λαμβάνετε με sms ένα 6-ψήφιο κωδικό τον οποίο πρέπει να πληκτρολογήσετε στην οθόνη του μέσα σε 5 λεπτά.\n9. Δεν μπορώ να λάβω τον κωδικό στο κινητό για να ολοκληρώσω την διαδικασία 3Dsecure.\nΘα πρέπει να ελέγξετε με την τράπεζά σας αν το τηλέφωνό σας είναι καταχωρημένο ώστε να λαμβάνει τον κωδικό, διαφορετικά να απευθυνθείτε στον πάροχο του τηλεφώνου σας.\n10. Πώς μπορώ να ενημερωθώ για το ακριβές ποσό της παραγγελίας μου;\nΠριν την παράδοση της παραγγελίας σας θα λάβετε ενημερωτικό email που θα αναφέρει το ακριβές που χρεώθηκε στην κάρτα σας.\n11. Μπορώ να πληρώσω online αν επιθυμώ έκδοση τιμολογίου;\nΦυσικά υπάρχει η δυνατότητα online πληρωμής για παραγγελίες που εκδίδεται τιμολόγιο.\n12. Γίνεται μερική επιστροφή του ποσού που έχει πληρωθεί online;\nΣε περίπτωση ελλαττωματικού προϊόντος θα πραγματοποιείται μερική επιστροφή ποσού στο λογαριασμό σας, η εντολή για την επιστροφή του ποσού αποστέλλεται εντός 3 εργάσιμων ημερών από την ΑΒ όμως το χρονικό διάστημα στο οποίο το ποσό θα είναι διαθέσιμο εξαρτάται από την εκδότρια τράπεζα. Η επιστροφή του ποσού δεν δύναται να γίνει με μετρητά.\n13. Θα λάβω τους πόντους μου αν πληρώσω online;\nΘα λάβετε κανονικά τους πόντους από τις συναλλαγές, στο σχήμα όμως δεν συμμετέχει η AB Plus Mastercard της Τράπεζας Πειραιώς καθώς και το πρόγραμμα εξαργύρωσης Βοnus της Alpha Bank.


Η Επίδραση της Ρεφλεξολογίας σε ασθενείς με πόνο και λεμφοίδημα μετά από επέμβαση καρκίνου του μαστού - Health Studies – integrated (HSi)\nΠρακτικά Συνεδρίου – 18ο Πανελλήνιο Συνέδριο Περιοχικής Αναισθησίας, Θεραπείας Πόνου και Παρηγορικής Αγωγής\nΡεφλεξολογία, πόνος, λεμφοίδημα, επέμβαση, καρκίνος του μαστού\nΜεγάλος αριθμός γυναικών που υποβάλλονται σε ριζική μαστεκτομή για καρκίνο του μαστού, εμφανίζουν λεμφοίδημα, πόνο και ελάττωση της κίνησης του σύστοιχου άκρου.\nΣτη μελέτη μας συμπεριλάβαμε 6 γυναίκες ηλικίας, 46-69 ετών, που είχαν υποβληθεί σε ριζική μαστεκτομή και εμφάνιζαν λεμφοίδημα, πόνο, αιμωδία, δυσκαμψία και ελαττωμένο εύρος κίνησης στο σύστοιχο άνω άκρο και την ωμική ζώνη. Προσήλθαν στο Κέντρο μας με πόνο έντασης με την κλίμακα VAS=7-10. Σε όλες τις ασθενείς χορηγήθηκε φαρμακευτική αγωγή που τιτλοποιήθηκε σε διάστημα 2 εβδομάδων είτε φτάνοντας στη μέγιστη δοσολογία είτε σταματώντας με την εμφάνιση παρενεργειών.\nΗ VAS ελαττώθηκε VAS=5-7 ενώ η κινητικότητα του άκρου και το λεμφοίδημα δε βελτιώθηκαν.\nΕυρήματα - Αποτελέσματα\nΣτην αρχή της εφαρμογής της Ρεφλεξολογίας η VAS=5-7 και η κινητικότητα 10-20°. Στις 5 συνεδρίες είχαμε VAS=4-5 ενώ στις 8 VAS=2-3, η απαγωγή του άνω άκρου έχει φτάσει τις 50° χωρίς πόνο ενώ το λεμφοίδημα υποχώρησε αισθητά. Η VAS ήταν ίδια στην 20η συνεδρία, η κινητικότητα σχεδόν φυσιολογική ενώ παρέμεινε ο πόνος του αντιβραχίου σε απότομη έκταση 90° και έξω στροφή.\nΗ Ρεφλεξολογία φαίνεται ότι αποτελεί καλά ανεκτή συμπληρωματική αγωγή για την αντιμετώπιση του πόνου και την ταχύτερη λειτουργική αποκατάσταση του άνω άκρου μετά από ριζική μαστεκτομή. Απαιτείται μεγαλύτερος αριθμός περιστατικών και τυχαιοποιημένες μελέτες για την υποστήριξη των αποτελεσμάτων.\nΕνεργοποιήσεις του εγκεφάλου που προκαλούνται με Ρεφλεξολογία στο μεγάλο δάχτυλο του ποδιού\nΜηχανισμός Δράσης, Νευρικό Σύστημα


Welcome Store Γκουγκούμης: Απόσυρση ταμειακών μηχανών με νέες, σύγχρονες, για online σύνδεση στο TAXISNET (φωτο) - Limnos Report - Ενημερωτικό Ψυχαγωγικό website για την Λήμνο\nΝέο επιβεβαιωμένο κρούσμα στην Λήμνο.\nΕΟΔΥ: 1547 κρούσματα σήμερα στην Ελλάδα – Ενα κρούσμα στη Λήμνο στην κατανομή των μολύνσεων\nΜουτζούρης: 80 χρόνια μετά οι νησιώτες του Βορείου Αιγαίου δίνουν καθημερινά το αγώνα για την πατρίδα και να προασπίζονται τα σύνορα της, αποτελώντας οι ίδιοι…\n28η Οκτωβρίου: Χωρίς παρελάσεις η φετινή εθνική επέτειος του «ΟΧΙ» και στη Λήμνο (βιντεο-φωτο)\nΛήμνος: Η Κανονιοφόρος “Αρματωλός” και το Υδρογραφικό-ωκεανογραφικό «Ναυτίλος» στο λιμάνι της Μύρινας για την 28η Οκτωβρίου! (φωτο)\nΟι Σαουδάραβες αντικαθιστούν τα τουρκικά με ελληνικά προϊόντα (φωτο)\nΝτροπή! Οι Τούρκοι κάνουν από την Παρασκευή τζαμί τη Ιερά Μονή της Χώρας\n28η Οκτωβρίου: Ελληνική σημαία στον Έβρο, ορατή απο την Τουρκία και τη Βουλγαρία (φωτο)\n28η Οκτωβρίου: Έκαναν… παρέλαση σε Θεσσαλονίκη, Πάτρα, Πτολεμαΐδα παρά τα μέτρα για τον κορονοϊό (φωτο-βιντεο)\nΑρχική ΛΗΜΝΟΣ Welcome Store Γκουγκούμης: Απόσυρση ταμειακών μηχανών με νέες, σύγχρονες, για online σύνδεση...\nWelcome Store Γκουγκούμης: Απόσυρση ταμειακών μηχανών με νέες, σύγχρονες, για online σύνδεση στο TAXISNET (φωτο)\nΣτα πλαίσια της προσπάθειας διασύνδεσης των ταμειακών μηχανών με το Taxisnet, η ΑΑΔΕ ανακοίνωσε την απόσυρση μεγάλου αριθμού ταμειακών μηχανών. Η αρχική προθεσμία δήλωσης της απόσυρσης των μηχανών αυτών ήταν στις 31-05-2020, άλλα εκδόθηκε απόφαση παράτασης της παύσης έως και 31-10-2020\nΓια την αγορά καινούργιας ταμειακής μηχανής μπορείτε να δείτε τα μοντέλα που προτείνουμε\nΗ εταιρία μας WELCOMEstores ΓΚΟΥΓΚΟΥΜΗΣ μετά από πολυετή πείρα στον τομέα τον ταμειακών μηχανών, είναι σε θέση να παρουσιάσει την νέα σειρά των ταμειακών ICS και NORMA plus – Ej-net – iTouch σε πολλά χρώματα, όλες είναι έτοιμες με τα νέα δεδομένα για την σύνδεση με το TAXISNET\n22540 25550 e-mail gougoumis@welcomestores.gr\nΜουτζούρης: 80 χρόνια μετά οι νησιώτες του Βορείου Αιγαίου δίνουν καθημερινά το αγώνα για την πατρίδα και να προασπίζονται τα σύνορα της, αποτελώντας οι ίδιοι...\nΛήμνος: Η Κανονιοφόρος “Αρματωλός” και το Υδρογραφικό-ωκεανογραφικό «Ναυτίλος» στο λιμάνι της...\nΤετάρτη, 28 Οκτωβρίου, 2020 1:34 μμ 0\nΣτο λιμάνι 'Άγιος Νικόλαος της Μύρινας βρίσκονται σήμερα η Κανονιοφόρος "Αρματωλός" και το Πολεμικό υδρογραφικό-ωκεανογραφικό «Ναυτίλος» για τον εορτασμό της εθνικής επετείου της 28ης...\nΤρίτη, 27 Οκτωβρίου, 2020 10:28 μμ 0\nΠριν από λίγη ώρα έγινε γνωστό ότι το τηλεοπτικό κανάλι MEGA θα στηρίξει έμπρακτα την προσπάθεια του ΑΟ Ηφαιστου Πιο συγκεκριμένα, την προσεχή Παρασκευή στις...


1ος Αγώνας Παγκρήτιου Scramble 2017 – enduronews.gr\n1ος Αγώνας Παγκρήτιου Scramble 2017\nPosted από papado71 in ΑΝΑΚΟΙΝΩΣΕΙΣ, ΕΛΛΗΝΙΚΟΙ ΑΓΩΝΕΣ\nΤην Κυριακή 05 Φεβρουαρίου ο ΑΣΗ θα διοργανώσει τον 1ο αγώνα από τους τέσσερις που θα γίνουν για το Παγκρήτιο κύπελλο scramble του 2017 στο Αρκαλοχώρι , στον χώρο της δημοτικής πίστας motocross , με την πολύτιμη βοήθεια του δήμου Μίνωα πεδιάδας και του ΔΟΠΑΠ.\nΤο χώμα στην Κρήτη έχει ανέβει πάρα πολύ , οι οδηγοί έχουν ανέβει όλοι οδηγικα ενώ πάνω απο 70 αθλητές ακλούθησαν τους αγώνες πέρυσι.\nH διαδρομή θα τα έχει όλα… θα περιέχει κομμάτια απο την πίστα motocross καθώς και πολλά αλλά γύρω απο αυτήν με μονοπάτι , λάσπη , πέτρα , ανηφόρες ,κατηφόρες και αρκετά σημεία που θα κάνουν δύσκολη την ζωή των αθλητών αλλα παράλληλα θα ανεβάσουν το θέαμα!!\nΌλοι οι οδηγοί θα πρέπει να έχουν ανανεωμένο το δελτίο τους για το 2017 ενώ όλοι θα πρέπει να δηλώσουν την συμμετοχή τους στα 2815104098 – 6972872983 , ώστε να μάθουν και το νούμερο συμμέτοχης τους.\nΣτο πλαίσιο του αγώνα θα γίνει και μια μικρή επίδειξη απο νέους – motocrossers χωρίς παράβολο συμμετοχής.\nΠρόεδρος Διακάκης Μανώλης Μέλη Μανιαδής Μάνος – Παπαδάκης Γιώργος\nΠαρατηρητής Πλουμή Ευαγγελία Αλυτάρχης Διακάκης Μανώλης Γραμματέας Αγώνα Τζάρου Ιωάννα\nΓια πληροφορίες σχετικά με τον αγώνα καλέστε: ΤΗΛ 2815104098 E-mail asihellas@gmail.com\nΑΡΘΡΟ 3. ΠΡΟΓΡΑΜΜΑ Έναρξη εγγραφών: Δευτέρα 09/01/2017 Λήξη εγγραφών: Κυριακή 05/02/2017 10.00 π.μ. Έλεγχος εξακρίβωσης: Κυριακή 05/02/2017 από 8.30 π.μ έως 10.30 π.μ. Τεχνικός έλεγχος: Κυριακή 05/02/2017 από 8.30 π.μ έως 10.30 π.μ. Εκκίνηση αναγνωριστικού γύρου: Κυριακή 05/02/2017 ώρα 11.00 π.μ. Εκκίνηση Αγώνα: Κυριακή 05/02/2017 ώρα 11.15 π.μ. Δημοσίευση αποτελεσμάτων: 15’ μετά τη λήξη του αγώνα. Απονομή επάθλων: 30’ μετά τη λήξη του αγώνα αν δεν υπάρξουν ενστάσεις.\nΟι Αθλητές (θα πρέπει να έχουν Αθλητικό Δελτίο σε ισχύ) των Αθλητικών Σωματείων της Αθλητικής Μοτοσυκλετιστικής Ομοσπονδίας Ελλάδας. ΚΑΤΗΓΟΡΙΕΣ\nΑΡΘΡΟ 10. ΒΑΘΜΟΛΟΓΙΑ ΕΠΑΘΛΟΥ Οι βαθμοί που λαμβάνονται για το έπαθλο 2017 είναι 25-20-16-13-11-10-9-8-7-6-5-4-3-2-1.


A Day To Remember... 18/09 [BLACK SABBATH] | Rockhard - Greece\n18 Σεπτεμβρίου, 2020 - 03:45\nONOMA ΑLBUM: “Paranoid”- BLACK SABBATH\nETOΣ KYKΛΟΦΟΡΙΑΣ: 1970\nKιθάρες - Tony iommi\nMπάσο - Geezer Butler\nΤύμπανα - Bill Ward\nToν Φεβρουάριο του 1970 μια κοσμογονία συντελέσθηκε στην rock μουσική της εποχής με την κυκλοφορία του ντεμπούτου δίσκου της μπάντας από το Birmingham που ονομαζόταν BLACK SABBATH. O δίσκος αγαπήθηκε από το κοινό, έκανε αισθητή την ύπαρξη του στα charts τόσο της Βρετανίας αλλά και της Αμερικής, το heavy metal είχε επίσης γεννηθεί, αλλά υπήρχε μια μερίδα δημοσιογράφων που δεν μπορούσαν ή αδυνατούσαν να καταλάβουν την αλλαγή που έφερνε αυτή η κυκλοφορία στο μουσικό γίγνεσθαι.\nΕνώ λοιπόν το σχήμα είχε δώσει το στίγμα του μ’ έναν απίστευτο δίσκο, του ζητήθηκε να παραδώσει άμεσα τον διάδοχο του. Το ντεμπούτο περιείχε συνθέσεις που είχαν γραφτεί στα τέλη των 60s,σε ένα αρκετά ικανό διάστημα για το σχήμα. Όμως στο “Paranoid” κλήθηκαν να παραδώσουν συνθέσεις μέσα σε μερικούς μόνο μήνες. Από την άλλη υπήρχε πάντα και το σύνδρομο του δεύτερου δίσκου και το σχετικό άγχος που αυτό επιφέρει.\nΗ μπάντα προωθώντας το ντεμπούτο της βρήκε χρόνο ανάμεσα στις συναυλίες να γράφει κομμάτια και έτσι συνθέσεις όπως το “War Pigs” προέκυψαν από ένα τέτοιο jamming. Θα μπουν στα Rockfield studios στην Βόρεια Ουαλία με παραγωγό τον γνώριμο πλέον Rodger Bain για να αρχίσουν να ηχογραφούν κάποια κομμάτια. Η ιστορία αναφέρει ότι όλα τα κομμάτια ηχογραφήθηκαν μεταξύ 16 και 17 Ιουνίου, με την εταιρία να τους ζητά ένα επιπλέον κομμάτι , μιας και στα κομμάτια που της παρέδωσαν δεν υπήρχε κατά την άποψή της κάποιο πιθανό single. Έτσι κατά την διάρκεια ξεκούρασης του σχήματος, ο Iοmmi σκαρφίσθηκε το riff του “Paranoid”, και μέσα σε είκοσι λεπτά το σχεδόν αυτό τρίλεπτο άσμα είχε ολοκληρωθεί. Στο παρά πέντε των ηχογραφήσεων πραγματικά!!\nΗ εταιρία δηλώνει ικανοποιημένη με το κομμάτι και μάλιστα θα το κυκλοφορήσει σαν το πρώτο single του δίσκου στις 17 Ιουλίου στην Βρετανία και αυτό θα καταφέρει να φθάσει τον # 4 των singles charts. Η άφιξη του τραγουδιού “Paranoid” στο προσκήνιο θα αλλάξει όμως και τον τίτλο του δίσκου. Αρχικά η μπάντα είχε σκεφθεί o δίσκος να ονομασθεί “War Pigs” , αλλά η εταιρία θα αρνηθεί, φοβούμενη το κοινό της Αμερικής και τις μνήμες του πολέμου του Βιετνάμ.\nΟ δίσκος τελικά θα φέρει τον τίτλο “Paranoid” και θα κυκλοφορήσει στις 18 Σεπτεμβρίου (μόλις 7 μήνες από το ντεμπούτο τους- ήταν σύνηθες όμως στα 70s πολλά σχήματα να κυκλοφορούν δυο δίσκους στην ίδια χρονιά), θα συνεχίσει την επιτυχία του ντεμπούτου και μάλιστα θα καταφέρει στην πατρίδα τους να φθάσει στην απόλυτη κορυφή των album charts. Hχητικά, το σχήμα μας προσφέρει έναν δίσκο που τους παρουσιάζει εμφανώς πιο ανανεωμένους με περισσότερη αυτοπεποίθηση και επιπλέον να πατάνε πιο γερά στα πόδια τους. Τα jamming σημεία, η πολύ καθαρή και κρυστάλλινη παραγωγή, το παίξιμο της μπάντας και πάνω απ’ όλα οι συνθέσεις… H απόλυτη μαγεία αποτυπώνεται σε αυτόν τον δίσκο. Για δεύτερη φορά σε λίγους μήνες,\nΟ δίσκος ξεκινά με το “War Pigs”, ένα αντιπολεμικό κομμάτι (διαβάστε παρακάτω πως ξεκίνησε αρχικά το κομμάτι αυτό με τον τίτλο “Walpurgis”), ένα από τα πιο χαρακτηριστικά κομμάτια του heavy metal. H συνέχεια με το “Paranoid” που το γνωρίζουν άπαντες στο ψυχεδελικό “Planet caravan” (που μεταλαμπαδεύθηκε στην νέα γενιά μέσω της διασκευής των PANTERA σε αυτό, στον δίσκο “Far beyond driven” ) και από εκεί στο “Ιron man” με το χαρακτηριστικό του riff, ένα μεγαλειώδες κομμάτι και αυτό στον κατάλογο με τα πιο χαρακτηριστικά και αναγνωρίσιμα κομμάτια του heavy metal.\nΗ δεύτερη πλευρά ξεκινά με το “Electric funeral”, ένα μεγάλο άσμα με ωραίες αλλαγές και εξαιρετικό riffing από τον Ιοmmi. H απαισιόδοξη οπτική ενός ατομικού πολέμου αποτυπώνεται εδώ με τον καλύτερο τρόπο σε ένα όχι και πολύ γνωστό κομμάτι, πέρα από αυτούς που έχουν μελετήσει την μπάντα.\nΤο “Hand of doom”, άλλο ένα επίσης εξαιρετικό κομμάτι με θέμα τα ναρκωτικά κι αυτό ένα από τα καλύτερα κομμάτι που υπάρχουν στον δεύτερο δίσκο των ΒLACK SABBATH. Την σκυτάλη θα πάρει το “Rat salad”, ένα ενδιαφέρον instrumental που απολαμβάνουμε τις ικανότητες του Bill Ward στα τύμπανα. Στο τέλος μας επιφυλάσσουν άλλο ένα μεγαλειώδες κομμάτι και ένα από τα πιο αγαπημένα μου από την δισκογραφία του σχήματος, το “Fairies wear boots”. Ένα κομμάτι επηρεασμένο στιχουργικά από το LSD, το ναρκωτικό της εποχής, έρχεται να κλείσει θριαμβευτικά και με τον καλύτερο τρόπο το album αυτό.\nΔεν ξέρω αν αυτός είναι καλύτερος δίσκος της μπάντας στην επί Ozzy εποχή, προσωπικά θεωρώ τα έξι πρώτα albums με τον Οzzy απάτητες κορυφές και δίσκους που έθεσαν τα θεμέλια του heavy metal οικοδομήματος και αυτό δεν νομίζω ότι επιδέχεται ουδεμία αμφισβήτηση.\n50 χρόνια “Paranoid” λοιπόν, ένας δίσκος που δεν έχει χάσει ούτε στο ελάχιστο την λάμψη του. Ακούγοντάς τον μετά από τόσα χρόνια μπορείς να θαυμάσεις το πόσο φρέσκος και ουσιαστικός παραμένει ακόμα και σήμερα. Για δίσκους σαν και αυτόν αλλά και για όλα τα υπόλοιπα που μας πρόσφεραν (πρέπει να) τους ευγνωμονούμε αιώνια.\n- To “Paranoid” ήταν το μοναδικό τους # 1 album στην πατρίδα τους μέχρι το 2013, όπου θα ξαναπάνε στην κορυφή των album charts με το “13”.\n- H περιοδεία που είχε κανονισθεί για τον Ιούλιο του 1970 στην Αμερική , αμέσως μετά την ηχογράφηση του δίσκου θα ακυρωθεί την τελευταία στιγμή. Οι Αμερικάνοι δεν ήθελαν να επιτρέψουν σε μια μπάντα που την είχαν συνδυάσει με τον αποκρυφισμό την είσοδο της στην χώρα σε μια περίοδο μάλιστα που εξελισσόταν η δίκη του περιβόητου Charles Manson.\n- Η μπάντα τελικά θα περιοδεύσει στην Αμερική τον Νοέμβριο του 1970 για τέσσερις συνεχόμενες εβδομάδες. Σε αυτό το διάστημα έπαιξαν 17 συναυλίες. Η τελευταία συναυλία της περιοδείας ήταν στο Νew Jersey και μια από τις support μπάντες εκείνο το βράδυ ήταν ένα τοπικό σχήμα, οι STEEL MILL, στις τάξεις των οποίων βρισκόταν τότε κάποιος Bruce Springsteen.\n- Ο δίσκος θα κυκλοφορήσει στην Αμερική τον Φεβρουάριο του 1971 και θα καταφέρει να φθάσει στο # 12 των album charts.\n- To “War pigs” αρχικά λεγόταν “Walpurgis” και είχε να κάνει με το ενδιαφέρον του σχήματος και πιο συγκεκριμένα του Geezer Butler με τον αποκρυφισμό. Με το ντεμπούτο τους , το σχήμα διόλου τυχαία είχε περικυκλωθεί από ένα σωρό σκοτεινούς τύπους. Ενας από αυτούς ήταν ο Αlex Sanders, που θεωρούταν ο αρχιμάγος στην Βρετανία εκείνη την εποχή. Ο ίδιος επιθυμούσε διακαώς και πίεζε το σχήμα να εμφανισθεί σε ένα special event στο Stonehenge για να γιορτάσουν την Walpurgis Night, κάτι που η μπάντα αρνήθηκε.\nΟ Geezer Βutler αναφέρει επίσης ότι για αυτόν ο πόλεμος ήταν ο Σατανάς. Η εταιρία τους θεώρησε ότι το Walpurgis σαν τίτλος ακουγόταν πολύ σατανικό, οπότε δέχθηκαν να αλλάξουν τον τίτλο του κομματιού αλλά όχι και τους στίχους μιας και ήταν ήδη έτοιμοι.\n- Οι σταυροί που φορούσαν ήταν φτιαγμένοι από τον πατέρα του Ozzy Osbourne, τον Jack για να τους προφυλάσσει από τα κακά πνεύματα.\n- Η ημέρα κυκλοφορίας του δίσκου στην Βρετανία την 18η Σεπτεμβρίου του 1970 συνέπεσε με τον θάνατο του τεράστιου Jimi Hendrix την ίδια ημέρα στο Λονδίνο!


Allaboutlimassol.com - Μάζεψε τις γνώσεις σου και κέρδισε δωρεάν ταξίδι στις Βρυξέλλες!\nΜάζεψε τις γνώσεις σου και κέρδισε δωρεάν ταξίδι στις Βρυξέλλες!\n16:00 - Mar 02, 2017\nΟι Βρυξέλλες την άνοιξη είναι σκέτη απόλαυση. Πέρα από τις πατάτες, τις σοκολάτες και τις μπύρες, όμως, στο ταξίδι αυτό θα έχεις την ευκαιρία να γνωρίσεις από κοντά και τους θεσμούς της Ευρωπαϊκής Ένωσης, μέσα από τα ίδια τα γραφεία τους και τα εντυπωσιακά κτίρια που τα φιλοξενούν.\nΤην ευκαιρία αυτή σου την προσφέρει το Europe Direct Λεμεσού του Τεχνολογικού Πανεπιστήμιου Κύπρου σε συνεργασία με το Γραφείο του Ευρωπαϊκού Κοινοβουλίου στην Κύπρο και με την Αντιπροσωπεία της Ευρωπαϊκής Επιτροπής στην Κύπρο. Μέσα από το σεμινάριο που σου προσφέρει όλες τις πληροφορίες και δεξιότητες που θα χρειαστείς για να κυνηγήσεις το όνειρό σου για καριέρα στα θεσμικά όργανα της ΕΕ, θα έχεις την ευκαιρία να συμμετάσχεις σε ένα διαγωνισμό για να κερδίσεις το εισιτήριό σου για ένα εκπαιδευτικό ταξίδι στις Βρυξέλλες.\nΣυμμετέχοντας σε προσομοίωση του διαγωνισμού τύπου “EPSO” θα δοκιμαστείς στην κατανόηση κειμένου, στην ευχέρεια σε αριθμητικούς υπολογισμούς, στην κατανόηση αφηρημένων εννοιών και στην ικανότητα εκτίμησης συγκεκριμένων καταστάσεων. Οι 2 διαγωνιζόμενοι με τη ψηλότερη βαθμολογία θα κερδίσουν ένα εκπαιδευτικό ταξίδι στις Βρυξέλλες. Το σεμινάριο και ο διαγωνισμός θα πραγματοποιηθούν τη Δευτέρα, 6 Μαρτίου 2017 στο ΤΕΠΑΚ και είναι ανοιχτά για όλους.\nΠληροφορίες για το διαγωνισμό θα βρεις εδώ.\nΦωτογραφία: Halldis Discover


Πώς να μιλάμε στα κορίτσια μας | Newagemama.com\n← Πολύτιμες αναμνήσεις από τα παιδικά χρόνια\nΗ επανάσταση των μωρών →\nΜε τόσες κοριτσομάνες εδώ γύρω είπα να αφιερώσω μια ανάρτηση στις κουβεντούλες που λέγονται ανάμεσα στις μαμάδες και τις θυγατέρες (οι μαμάδες με αγόρια μπορείτε να αξιοποιήσετε ό,τι ταιριάζει και στα δύο φύλα)! Αφορμή ήταν η επίσκεψη μιας φίλης, που μου έκανε δύο ενδιαφέρουσες «παρατηρήσεις» για τον τρόπο που μιλάω στα κορίτσια μέσα στην καθημερινότητα.\nΗ φίλη μου πολύ έξυπνα μου είπε ακόμα να ενισχύω την αυτοπεποίθηση των κοριτσιών για τον τρόπο που σκέφτονται και ενεργούν, καθώς και την ικανότητά τους να πετυχαίνουν πράγματα, χωρίς να δίνω ιδιαίτερη έμφαση στην εμφάνιση και στο ντύσιμο. Τα νέα κορίτσια δέχονται από τα μήντια μεγάλη πίεση στο να «είναι όμορφες για να είναι αποδεκτές». Αντί λοιπόν να ενισχύουμε αυτή την επιρροή μπορούμε να τονώσουμε πλευρές της προσωπικότητάς τους που συνδέονται με τα ουσιαστικά τους ενδιαφέροντα και χαρίσματα, την κοινωνικότητα και την ανεξαρτησία τους.\nΓι’ αυτό έφτιαξα μια λίστα με όμορφα λόγια που αξιοποιώ συνειδητά με την πρώτη ευκαιρία στην επικοινωνία με τις κόρες μου. Πάρτε ιδέες κι εσείς και χρησιμοποιήστε την κατά βούληση. Οσοι γονείς έχετε αγοράκια, κάντε τις απαραίτητες μετατροπές:\n2. Είμαι περήφανη για σένα.\n3. Είσαι ένα αστέρι που λάμπει.\n7. Το μάθημά σου είναι πράγματι δύσκολο. Είμαι περήφανη που βάζεις τα δυνατά σου κι επιμένεις για το καλύτερο.\n8. Εχεις κοφτερό μυαλό.\n12. Γίνεσαι όλο και πιο επιδέξια όταν φτιάχνεις….\n13. Κάθε φορά που συζητάμε μου δίνεις πολύ ωραίες ιδέες.\n22. Μ΄αρέσει να σε βλέπω να φτιάχνεις τόσο ωραίο το δωμάτιό σου.\n24. Κάθε μέρα γίνεσαι όλο και καλύτερη στο…\n27. Εχεις μεγάλη καρδιά και σπουδαίο μυαλό!\nΔεν νιώθετε μια γλύκα στην καρδιά μόνο και μόνο που τα διαβάζετε; Φαντάζεστε τι ωραία θα ήταν να τα ακούγατε από τους γονείς σας σε τακτική βάση; Εμπρός λοιπόν, να τονώσουμε τα παιδιά μας με όμορφα υποστηρικτικά και ενθαρρυντικά λόγια που θα συνοδεύουν αντίστοιχες πράξεις!\nΔέκα φράσεις που χρειάζεται να λέμε καθημερινά στα παιδιά: Εκφράσεις αγάπης και τρυφερότητας για άμεση και διαρκή χρήση, για μικρούς και μεγάλους!\nThis entry was posted in Ζωή εδώ, Μαμαδίστικα and tagged πώς να τονώσω την αυτοπεποίθηση της κόρης, πώς να μιλάμε στα κορίτσια, πίεση στα κορίτσια να είναι όμορφες για να είναι αποδεκτές, πίεση των μήντια στα κορίτσια, παγίδες στην επικοινωνία με τα παιδιά, παιδιά και αυτοεκτίμηση, παιδιά με αυτοπεποίθηση, παιδιά με δύναμη, ροζ ελέφαντας, σχέση μάνας κόρης, υποστήριξη στα παιδιά, όμορφα λόγια από τη μαμά στην κόρη, Μαμάδες και κόρες, αποφεύγω τα "μη", αυτοπεποίθηση, γονείς και παιδιά, δέκα φράσεις που χρειάζεται να λέμε καθημερινά στα παιδιά, εμπιστοσύνη, ενίσχυση, θυγατέρα και μάνα, θετικός τρόπος σκέψης, θετικές δηλώσεις, καθημερινή σύνδεση με τα παιδιά, κοριτσομαμάδες, λόγια αγάπης, λόγια αγάπης στα παιδιά, οικογένεια. Bookmark the permalink.\n21 Responses to Πώς να μιλάμε στα κορίτσια μας\nH φράση που κάνει τα μάτια των γιων μου (η αγορομάνα που έλεγες) να λάμπουν, είναι: «είμαι περήφανη για σένα». Μετά απ’ αυτό, μέχρι και το κρεβάτι τους μπορεί να στρώσουν. :))\n2 Μαρτίου, 2012 στο 14:09\nΚαταπληκτικό! Το ενσωματώνω πάραυτα!\n2 Μαρτίου, 2012 στο 13:19\nΩραία ανάρτηση Παναγιώτα, ευχαριστούμε πολύ!!! Βασικά πολλά από αυτά μάλλον θα πρέπει να τα λέμε και στον ίδιο μας τον εαυτό…Οι γονείς με αυτοπεποίθηση νομίζω ότι μπορούν να δώσουν περισσότερα στα παιδιά τους!!! Καλή σου μέρα και καλό μήνα! Φιλιά…\n2 Μαρτίου, 2012 στο 14:11\nΜερσί, καλό μήνα! Τώρα που το σκέφτομαι και το ξαναβλέπω μάλλον θα αλλάξω τον τίτλο της ανάρτησης για να γίνει πιο συγκεκριμένος. Από «από τη μαμά στην κόρη με αγάπη» σε «πώς να μιλάμε στα κορίτσια μας».\n2 Μαρτίου, 2012 στο 14:48\nΚΑΛΟ ΜΗΝΑ΄΄ΤΙ ΥΠΕΡΟΧΕΣ ΘΕΤΙΚΕΣ ΔΗΛΩΣΕΙΣ,ΚΑΝΟΥΝ ΣΕ ΟΛΟΥΣ ΜΑΣ ΚΑΛΟ.\nΟΤΑΝ ΟΜΩΣ Η ΚΟΡΗ ΔΕΝ ΘΕΛΕΙ ΝΑ ΤΑ ΑΚΟΥΕΙ ΤΙ ΓΙΝΕΤΑΙ,»ΕΙΝΑΙ 19 ΧΡΟΝΩΝ»\n2 Μαρτίου, 2012 στο 15:34\nΕννοια σου και θέλει ν΄ακούει! Ολοι θέλουμε να ακούμε όμορφα υποστηρικτικά λόγια, όσο κι αν κάνουμε τάχα μου πως δεν μας ενδιαφέρουν. Πες τα εσύ για να πιάσουν τόπο κι ας σου λέει πως δεν τη νοιάζει…\n2 Μαρτίου, 2012 στο 17:20\nχαίρομαι, ανοίγει η καρδιά μου να τα διαβάζω αυτά… και είναι unisex, δεν είναι μόνο για κοριτσάκια!\nείναι λόγια μαμάς ερωτευμένης με τα παιδιά της…\n6 Μαρτίου, 2012 στο 15:48\nΔεν το είχα σκεφτεί έτσι, ωραία σκέψη. Θα περιμένουν να ακούσουν τις ίδιες κουβέντες και από τους συντρόφους τους στο μέλλον!\n2 Μαρτίου, 2012 στο 22:45\nΨηφίζω το 20 Παναγιώτα μου. Ειδικά τον τελευταίο καιρό όλο αυτό σκέφτομαι και πολύ συχνά της το υπογραμμίζω. Σχόλια όπως είσαι το «φεγγάρι» μου και ο «θησαυρός» μου, δυστυχώς στην Αλίκη δεν πιάνουν γιατί πάντα η απάντησή της είναι «δεν είμαι το φεγγάρι, είμαι η Αλίκη». Καληνύχτα γλυκιά Παναγιώτα!\n6 Μαρτίου, 2012 στο 15:49\nΚαι μένα μ΄αρέσει πολύ το «Οταν νιώθω λυπημένη και μόνο που σε βλέπω μου φτιάχνει τη διάθεση!». Το λέω και απολαμβάνω το πώς καμαρώνουν!\n2 Μαρτίου, 2012 στο 23:50\nΠολλά απο αυτά τα λέω και εγώ στα παιδιά που έχω κάθε χρόνο…Και βλέπεις ματάκια να λάμπουν και να προσπαθούν όλο και και πιο πολυ γιατι η κυρία είναι περήφανη για μας…\nΑυτή την ανάρτηση θα έπρεπε να τη μοιράσω σε κάποιους γονείς…Εχω ακούσει απίστευτα πράγματα απο τα παιδιά αλλά έχει τύχει να ακούσω και live…\n«Είσαι άχρηστος, τίποτα δε θα κάνεις στη ζωή σου» γιατί το πρωτάκι μου τότε έκανε 2 λάθη στην ορθογραφία.\n«Το μεγαλύτερο λάθος της ζωής μας είσαι εσύ» είπαν οι γονείς στο εκτάκι μου και με ρώτησε «γιατί κυρία , είμαι λάθος επειδή κάνω λάθη»\n«Είσαι βλάκας παιδί μου;;;Καθυστερημένο;;; » είπαν στο τριτάκι που δεν κατάλαβε την μετατροπή δεκαδικού κλάσματος σε δεκαδικό αριθμο»\nΕίναι πολλα και πονάνε πολύ…Εδώ πονάνε εμένα…\nΣήμερα λες και είχα διαβάσει την ανάρτηση σου είπα στα παιδιά «κάθε δασκάλα θα ήθελε να σας έχει μαθητές» γιατι σήμερα που πήγα στο σχολείο με λαιμό κλειστό ήταν απίστευτα ήσυχα και κάναμε μάθημα κανονικά ενω εγω μιλούσα απο μέσα μου…Και οταν κάποιο απο τα παιδιά δεν άκουγε κάποιος άλλος έλεγε δυνατά τα λόγια μου….Χωρις καν να το ζητήσω.\n6 Μαρτίου, 2012 στο 15:52\nΣυνειδητοποιούν άραγε κάποιο γονείς πόσο πληγώνουν αυτές οι βαριές και ανυπόστατες κουβέντες; Και πόσο επηρεάζουν τις ζωές των παιδιών τους;\nΑννα, εσύ ως δασκάλα θα ισορροπήσεις για τους μαθητές σου την απώλεια, γιατί τα παιδιά του Δημοτικού βλέπουν τις δασκάλες τους σα θεές!\nΟ/Η Mαμά Μαμαδοπούλου λέει:\n3 Μαρτίου, 2012 στο 18:55\nΤί ωραία λόγια!! Χαίρομαι πολύ που συναντηθήκαμε εδώ! 🙂\n6 Μαρτίου, 2012 στο 15:55\nΚι εγώ χάρηκα για την επίσκεψή σου. Θα σε παρακολουθώ!\n4 Μαρτίου, 2012 στο 19:23\nΤι όμορφα και θετικά λόγια! Μακάρι να μην μας επισκέπτονται συχνά οι ροζ ελέφαντες και να κάνουμε ότι πιο σωστό για τα μπουμπούκια μας!\n6 Μαρτίου, 2012 στο 15:58\nΒέρα, πολύ με ζορίζουν οι ροζ ελέφαντες… Είναι σαν μια παλιά κασέτα που μόλις βρει την παραμικρή ευκαιρία επαναλαμβάνεται. Εχω αρχίσει να κολλάω χαρτάκια με θετικές δηλώσεις σε διάφορα σημεία του σπιτιού για να τους ξορκίσω!\n5 Μαρτίου, 2012 στο 19:14\nχε χε τυχερή! Κοριτσομανα! Σoφες οι εκφρασεις σου Μαμα μου. Πολλες απο αυτές τις λέω κι εγω ακομα στην κορη μου παρ όλο που ειναι μεγαλο κοριτσι πια! Δυο καλες κουβεντες παντα κρατανε ψηλα το ηθικο τους και τις οπλιζουν με δυναμη ,αυτοπεποιηθηση και ασφαλεια οτι κι αν εχουν να αντιμετωπισουν… 😀 μονες …\n6 Μαρτίου, 2012 στο 16:00\nΑ, να και μια «παλιοσειρά» για να μας δώσει θάρρος! Οταν είναι ψηλά το ηθικό, κάνεις τις πιο σωστές επιλογές και δεν κατευθύνεσαι σε «δεύτερες» καταστάσεις…\n5 Μαρτίου, 2012 στο 23:46\nΕγώ λέω συχνά στην κόρη μου: «Πώς το κάνεις αυτό; Θα μου δείξεις;» και της ανεβαίνει πολύ η αυτοπεποίθηση.\nΝα αναφέρω όμως και την εμπειρία της γυναίκας μου που η μητέρα της της έλεγε συχνά: «Εσύ, κορίτσι μου, είσαι φοβιτσιάρα σαν κι εμένα!» Κι αυτά τα λόγια την πείσμωσαν και την έκαναν το εντελώς αντίθετο.\n6 Μαρτίου, 2012 στο 16:10\nΘωμά εύγε, καταπληκτική ιδέα! Βάλε τη φοβιτσιάρα μαμά στη θέση της και βοήθησε την κόρη σου να μεγαλουργήσει!\n22 Σεπτεμβρίου, 2012 στο 23:36\nΠόσα λάθη εχω κάνει…


Εγκαταλείψου Θέλω να ποτιστεί τούτη η έρημος (ΑΕΘΖ Message)\nΘέλω να ποτιστεί τούτη η έρημος\n20 Σεπτεμβρίου 1987\nKόρη, τώρα πια θα έχεις καταλάβει πώς εργάζομαι. Πίστευε, Bασούλα Mου, γιατί θα σου εμφυσήσω κι άλλες αποκαλύψεις. Εγκαταλείψου πλήρως σε Mένα και άφησε το δάχτυλό Mου να τυπώσει πάνω σου το Λόγο Mου. Έλα, μικρή Μου, να Με χαϊδέψεις.\n(O Iησούς εννοεί να Τον χαϊδέψω στο μεγάλο πορτραίτο που έχω της Ιεράς Σινδόνης. Έχω τη συνήθεια όταν προ- σεύχομαι και Tου μιλώ, να χαϊδεύω τις Πληγές Tου, σα να θέλω να σκουπίσω το αίμα που κυλάει, να Τον ανακουφίσω. Tο κάνω χωρίς να το σκέπτομαι, λόγω της περισυλλογής που με απορροφά ολότελα.)\nBασούλα, οι εμφανίσεις Μου στο Γκαραμπαντάλ όπως και της Mητέρας Mου πρέπει να αναγνωριστούν ως αυθεντικές. Άκουσέ Mε, Bασούλα, κάθε φορά που η Mητέρα Mου εμφανιζόταν στις επιλεγμένες Mου ψυχές και τις φώτιζε με τη χάρη Tης, Εγώ στεκόμουν δίπλα Tης, αλλά κανένα μάτι δεν μπορούσε να Mε δει. Εμφανίστηκα μερικές φορές σαν βρέφος για να ευλογήσω όσους Mε δοξολογούσαν.\nKόρη, θέλω να τιμήσουν περισσότερο αυτό τον τόπο των εμφανίσεων. Θέλω η Aγία Έδρα να Με τιμήσει ευλογώντας τον Ιερό αυτό τόπο. Bασούλα, δεν εννοώ τη Λούρδη και τη Φάτιμα, εννοώ επίσης το Γκαραμπαντάλ. Έρχομαι να τιμήσω τις εμφανίσεις του Γκαραμπαντάλ.\nΘέλω να δω εκεί την Aγία Έδρα να ευλογεί τον τόπο αυτό, να διορθώνει ό, τι διαστρεβλώθηκε και δηλώθηκε εσφαλμένα από τις ιερατικές Mου ψυχές που Mε πληγώνουν, να άρει τις αμφιβολίες και να εξαλείψει τις αδικίες που έγιναν από όσους αψήφησαν τις εμφανίσεις, θέλει να το κάνει για χάρη Μου η Aγία Έδρα;\nKύριε Θεέ μου, πώς θα τα μάθουν όλα αυτά;\nΆφησε, Bασούλα, αυτό το έργο σε Mένα. Θα βρω τρόπο να το μάθουν. Kόρη, θέλω, κάθε φορά που τους δίνω ένα σημάδι της Παρουσίας Mου, όσο μικρό κι αν είναι, θέλω η Aγία Έδρα να δοξάζει το σημάδι Mου και να το ευλογεί. Θέλω να μάθει ο κόσμος για την Παρουσία Mου, για τα Πλούτη Mου, για το Έλεός Mου και για τα Θεϊκά Έργα Mου. Θέλω η Aγία Έδρα να διαδώσει σε μεγαλύτερη κλίμακα τα σημάδια που δίνω για να θρέψω τον κόσμο. Θέλω να γίνει γόνιμη η γη Μου. Μην τους αφήσεις να ξεριζώσουν τα λιγοστά λουλούδια που απομένουν. Θέλω να ποτιστεί τούτη η έρημος, ποιος θα ποτίσει τον κήπο Mου; Γιατί παραμελούν τα λουλούδια Mου;\nAγαπημένε Iησού, αν δεν κάνω λάθος, τους πήρε επτά χρόνια να εγκρίνουν το θαύμα Σου στη Φάτιμα. Θεέ μου, βλέπω αρνήσεις, μομφές, δυσκολίες για να το δεχτούν.\nΛουλούδι, μη θλίβεσαι. Άφησέ Mε να σε βοηθήσω. Bασούλα, πάντα πετυχαίνω τους στόχους Mου.


Υπαρχει προβλημα συμβατοτητας ? - Κιχλίδες Αμερικής - Aquazone Portal\nΥπαρχει προβλημα συμβατοτητας ?\nBy andreasgr, March 9, 2008 in Κιχλίδες Αμερικής\nκαλημερα θα ηθελα να ρωτησω αγορασα ενα ψαρακι Hemichromis lifalili\nτο οποιο και μου αρεσε παρα πολυ .\nτην επομενη μερα αγορασα αλλο ενα μια zebra απο το pet shop μου ειπαν οτι δεν υπαρχει προβλημα\nαλλα οταν το εβαλα μεσα το Hemichromis lifalili το κυνηγαει και το χτυπαει υπαρχει περιπτωση να συμβιωσουν αρμονικα καποια στιγμη ? (το Hemichromis lifalili ενημερωνο οτι εχει πολυ μικροτερο μεγεθος απο την zebra )\nπαραθετω φωτο σε στιγμη ελαχιστων δευτερολεπτων που δεν τσακωνονται\n..ειναι πολυ επιθετικο ψαρι και ειναι απιθανο να συμβιωσει ειρηνικα με αλλα ειδος\nκαι μικροτερο μεγεθος που ειναι\nφανταζομαι οτι εννοεις Hemichromis lifalili τι προτεινεις να κανω ?\nΔυστηχως μιλαμε για τα ποιο επιθετικα ψαρια που ειχα εγω ποτε.\nΝα φανταστεις ειχα ενα ζευγαρι σε 100λ μονο του οτιδηποτε αλλο απλα δεν επιβιωνε εν καιρο.\nΑν σου αρεσει τοσο πολυ θα κρατησεις μονο αυτο και ισως καποιο ακομα του ιδιου ειδους αναλογα με τα λιτρα του ενυδρειου σου.\nΑλλιως το δινεις πισω ή το χαριζεις σε καποιο χομπιστα και διαμορφωνεις τη συνθεση του ενυδρειου σου εξαρχης εχοντας περισσοτερες επιλογες πια..\nΤο ενυδρειο σου ποσα λιτρα ειναι και τι ψαρια εχει αυτη τη στιγμη μεσα?\nΑυτο βλεπω και εγω δυστηχως γιατι ειναι πανεμορφο ψαρι με προσωπικοτητα αλλα .... το ενυδρειο μου ειναι 70 λιτρα δεν εχω αλλα ψαρια μονο αυτα τα δυο και ενα μικρο γλυφτη περιπου 2 εκατοστα\nπροτεινεις να κρατησω το zebra εχω περισσοτερες επιλογες αν κρατησω αυτο ??\nΝομιζω οτι στα 70 λιτρα λιτρα καταρχην ξεχνας την εισοδο καποιου 3ου ψαριου.\nΕπειτα διαλεγεις ποιο απο τα δυο αγαπας! και το κρατας.\nκαι εν συνεχεια οριακα ομως κρατας ενα ακομη του ειδους που εχεις επιλεξει να εχεις.\n(Πραγμα το οποιο θα ηταν πολυ ποιο ευκολο αν ειχες διαπιστωμενο ζευγαρι)\nΥ.Γ. Η "ζεβρα" ειναι Convict cichlid και επισης αρκετα επιθετικη ειδικα σε περιοδους αναπαραγωγης.\nΚατά την άποψη μου έχεις περισσότερες επιλογές για να βάλεις κι άλλα είδη αν κρατήσεις το lifalili με την προϋπόθεση ότι δεν θα πάρεις και δεύτερο που μπορεί να γίνουν ζευγάρι.\nεγώ έχω 2 lifalili - λέγονται και juel ?? - και μια zebra σε 60 λτ άλλοτε κάθονται ήσυχα και άλλοτε το 1 lifalili κυνηγάει την μεγαλόσωμη zebra αλλά και το άλλο του είδους του. Μήπως είναι όλα αρσενικά ή ούτως η άλλως επιθετικά. Τον γλύφτη δεν τον κυνηγάνε ? Εγω έχω βάλει μέσα ένα πλέκο και δεν τον πειράζουν καθόλου.\nναι λεγονται και juwel τα ψαρια αυτα\nκαι δεν πιστευω να κυνηγησουν ποτε τον πλεκο ή τον γλυφτη\nγιατι δεν τον θεωρουν απειλη ...ενω τις υπολοιπες κιχλιδες ναι\nευχαριστώ να ρωτήσω μήπως για να σταματήσει το κυνηγητό και οι κρυψώνες να προσθέσω κάποιο θηλυκό ?\nΑν το κανεις αυτο τα πραγματα θα ειναι καλυτερα για το ζευγαρι\nΚαι πολυ χειροτερα για τον τριτο της παρεας\nEdited March 19, 2008 by blackghost7\nτο ένα juwel βρε παιδιά έχει τρελλαθεί να κυνηγάει το άλλο juwel και την ζέβρα. Τα δύο ψάρια κάθονται συνέχεια κρυμμένα και νομίζω πως πρέπει να βρεθεί λύση γιατί στο τέλος θα μου πεθάνουν αφού καθημερινά γίνεται αυτό το κυνήγι. Αλλες προτάσεις για λύση ???


Ο Ορμπαν και οι κότες | ΔΗΜΟΚΡΑΤΙΑ\n20|08|2019 | 9:11\nΤελικά, ο Βίκτορ Ορμπαν δεν είναι ο αποδιοπομπαίος τράγος της Ευρώπης, όπως φροντίζουν να μας τον παρουσιάζουν διάφορα αριστερόστροφα μέσα ενημέρωσης. Μάλλον αναδεικνύεται σε ισχυρό παίκτη με τεράστια αποδοχή στη χώρα του (γι’ αυτό κερδίζει συνεχώς τις εκλογικές αναμετρήσεις) και ιδιαίτερα υπολογίσιμο διεθνώς. Χθες συναντήθηκε μαζί του η καγκελάριος της Γερμανίας Μέρκελ, για να αποδειχτεί ότι μόνο «απόβλητος» της Ε.Ε. δεν είναι. Θυμίζουμε ότι πριν από τις ευρωεκλογές διακινήθηκαν διάφορες ιστορίες που έτυχαν μεγάλης αναπαραγωγής στην Ελλάδα, σύμφωνα με τις οποίες ο Ορμπαν ήταν το παράδειγμα προς αποφυγή, ο ακραίος ηγέτης που θα έφερνε περίπου την… κόλαση επί Γης.\nΤώρα όμως που οι εκλογές πέρασαν, οι σκληροί πολέμιοί του μετατρέπονται σιγά σιγά σε… κότες. Οχι μόνο συνεργάζονται μαζί του, αλλά τον συναντούν με δόξα και τιμή! Βλέπετε, τα συμφέροντα είναι μεγάλα και ο Ορμπαν ξέρει να παίζει καλά το πολιτικό παιχνίδι, ακόμα και στις πιο ακραίες (έως και εκβιαστικές) εκδοχές του. Βεβαίως το κάνει προς όφελος του λαού του. Σε ορισμένες περιπτώσεις έχει θίξει και τα ελληνικά συμφέροντα, αλλά ποιος άραγε έχει την απαίτηση ένας ξένος ηγέτης να σκεφτεί πρώτα τους άλλους και μετά τον λαό του; Ο Ορμπαν κάνει πράξη το παλιό σύνθημα του Αρχιεπισκόπου Χριστοδούλου, που έλεγε «πρώτα Ελληνες και μετά Ευρωπαίοι». Γι’ αυτό τον κατηγορούν. Επειδή δήθεν βάζει σε κίνδυνο τα ευρωπαϊκά κεκτημένα θέλοντας να προστατεύσει την πατρίδα του.\nΓια παράδειγμα, το τείχος κατά των παράνομων εισβολέων-μεταναστών η ευρωπαϊκή γραφειοκρατία το χαρακτηρίζει «ρατσιστικό» και «φασιστικό». Ελα όμως που ήταν άκρως αποτελεσματικό και έσωσε την Ουγγαρία από το χάος! Η αφορμή της συνάντησης Μέρκελ – Ορμπαν στην Ουγγαρία είναι οι εκδηλώσεις για τα τριάντα χρόνια από την πτώση του Σιδηρού Παραπετάσματος. Το 1989 σαν χθες οργανώσεις της κοινωνίας των πολιτών από την Αυστρία και την Ουγγαρία πραγματοποίησαν ένα «πανευρωπαϊκό πικνίκ» στα σύνορα μεταξύ της δυτικής και της ανατολικής Ευρώπης. Οταν άνοιξαν τα σύνορα για την εκδήλωση αυτή περισσότεροι από 600 Ανατολικογερμανοί, που βρίσκονταν σε διακοπές στην Ουγγαρία, εκμεταλλεύτηκαν την ευκαιρία για να καταφύγουν στην Αυστρία.


Δημοσιεύθηκε: Τρίτη 7 / 12 / 2021 , 18:31 από news_room\nΤην Κυριακή,28 Νοεμβρίου, το απόγευμα, η Α.Θ.Παναγιότης ο Οικουμενικός Πατριάρχης κ.κ. Βαρθολομαίος δέχθηκε την Παπική Αντιπροσωπεία, με επί κεφαλής τον Σεβ. Καρδινάλιο κ. Kurt Koch, Πρόεδρο του Ποντιφικού Συμβουλίου για την Προώθηση της Χριστιανικής Ενότητας, και μέλη της, τον Θεοφιλ. Επίσκοπο κ. Brian Farrell, Γραμματέα του Συμβουλίου, τον Πανοσιολ. π. Andrea Palmieri, Υπογραμματέα, καθώς και τον Πανοσιολ. π. Walter Erbi, εκ της Αποστολικής Νουντσιατούρας στην Τουρκία.\nΣτη συνάντηση, που πραγματοποιήθηκε σε εγκάρδια ατμόσφαιρα, παρέστησαν οι Σεβ. Μητροπολίτες Γέρων Χαλκηδόνος κ. Εμμανουήλ και Ιταλίας κ. Πολύκαρπος, ο Πανιερ. Αρχιεπίσκοπος Τελμησσού κ. Ιώβ, Συμπρόεδρος της Διεθνούς Μεικτής Επιτροπής για τον Θεολογικό Διάλογο Ρωμαιοκαθολικής και Ορθοδόξου Εκκλησίας, και οι Πανοσιολ. Μ. Πρωτοσύγκελλος κ. Θεόδωρος και Μ. Αρχιμανδρίτης κ. Αγαθάγγελος, Αρχειοφύλακας του Πατριαρχείου και Γραμματέας της Συνοδικής Επιτροπής επί του Διαλόγου με τη Ρωμαιοκαθολική Εκκλησία.\nFacebook Twitter LinkedIn Pinterest Shares Δημοσιεύθηκε: Δευτέρα 27 / 9 / 2021 , 20:34 από news_room Το ενδεχόμενο διάπραξης σοβαρών αδικημάτων ερευνά η Εισαγγελία Πρωτοδικών, με κατεπείγουσα προκαταρκτική εξέταση που ξεκίνησε με υλικό τους πρώτους φακέλους που διαβιβάστηκαν από την Διεύθυνση Δίωξης Ηλεκτρονικού Εγκλήματος, η οποία ερευνά ιστοσελίδες και αναρτήσεις που αμφισβητούν την πανδημία και […]\nΠοιμαντική επίσκεψη Μητροπολίτη Μεθόδιου στο Άρλινγκτον, ΜΑ\nFacebook Twitter LinkedIn Pinterest Shares Δημοσιεύθηκε: Παρασκευή 26 / 3 / 2021 , 3:15 από news_room Στις 21 Μαρτίου, η πρώτη Κυριακή της Ορθοδοξίας, η Αυτοκρατορία του γιόρτασε την Ιεραρχική Θεία Λειτουργία στο Μέγαρο του Αγίου Αθανασίου στο Άρλινγκτον, Μ.Α. Ήταν προφανές ότι η εκκλησιαστική οικογένεια άνοιξε ένα νέο κεφάλαιο στην ιστορία της με την […]


Η υποβολή της αίτησης συμμετοχής για την ένταξη στο μητρώο ωφελούμενων, γίνεται ηλεκτρονικά.\nΠαράλληλα με την ηλεκτρονική υποβολή της αίτησης οι ενδιαφερόμενοι θα πρέπει να υποβάλλουν στην ΕΕΔΕ, φάκελο με τα δικαιολογητικά που περιγράφονται παρακάτω και πιστοποιούν τα όσα θα δηλώσουν στην ηλεκτρονική αίτησή τους.\nΤα δικαιολογητικά που πρέπει να προσκομίσει ο ωφελούμενος, είναι τα εξής:\nΑντίγραφο του απολυτήριου Γυμνασίου/Λυκείου, τίτλου σπουδών, πτυχίου ανώτατης εκπαίδευσηςτης Ελλάδας ή του εξωτερικού αναγνωρισμένο από το ΔΟΑΤΑΠ\nΑντίγραφο της κάρτας ανεργίας εν ισχύ την οποία δήλωσε ο ενδιαφερόμενοςστην ηλεκτρονική του αίτηση (από την οποία προκύπτει ηημερομηνία έναρξης τηςσυνεχόμενης ανεργίας που έχει δηλώσει ο ενδιαφερόμενοςστην ηλεκτρονική του αίτηση).\nΑντίγραφο του αποδεικτικούανανέωσης της δηλωθείσας, στην ηλεκτρονική αίτηση, κάρτας ανεργίας. Στο αποδεικτικό ανανέωσηςθα πρέπει να αναγράφεται και ο αριθμός της κάρτας ανεργίας.\nΑτομικό σχέδιο δράσης (από τον ΟΑΕΔ) με ημερομηνία σύνταξης πριν από την ημερομηνία λήξης υποβολής των αιτήσεων (πριν από 31/01/2017)*\nΥ/Δ (η οποία θα απευθύνεται στην ΕΕΔΕ) ότι δεν είναι μαθητής, σπουδαστής, φοιτητής και ότι τα προσκομιζόμενα έγγραφα είναι γνήσια αντίγραφα των πρωτοτύπων.\n* Σημείωση: αντί της προσκόμισης του Ατομικού Σχεδίου Δράσης γίνεται δεκτή και η Βεβαίωση Εξατομικευμένης Παρέμβασης του ΟΑΕΔ, η οποία πιστοποιεί ότι ο ωφελούμενος έχει περάσει τη διαδικασία της εξατομικευμένης παρέμβασης, στην οποία θα πρέπει να αναγράφεται και η ημερομηνία διεξαγωγής της (ημερομηνία διεξαγωγής πρέπει να είναι πριν από την ημερομηνία λήξης της προθεσμίας υποβολής των αιτήσεων συμμετοχής). Στην περίπτωση που δεν αποδεικνύεται η ημερομηνία διεξαγωγής της εξατομικευμένης παρέμβασης ο ωφελούμενος πρέπει να υποβάλλει ΥΔ στην οποία θα δηλώνεται ότι έχει περάσει από την διαδικασία εξατομικευμένης παρέμβασης πριν την καταληκτική ημερομηνία υποβολής των αιτήσεων.\nΒ’ ΚΥΚΛΟΣ ΑΙΤΗΣΕΩΝ για επιδοτούμενα προγράμματα «Κατάρτισης, Πιστοποίησης και Συμβουλευτικής, ανέργων νέων 18-24 ετών σε ειδικότητες του τομέα της Εφοδιαστικής Αλυσίδας-Logistics»


Σύλληψη «βόμβα» γνωστού δικηγόρου για την μαφία του Κορυδαλλού! Ποιος είναι; | TROMAKTIKO.org Tromaktiko.org | ΕΝΗΜΕΡΩΣΗ ΧΩΡΙΣ ΔΕΣΜΕΥΣΕΙΣ\nΑναρτήθηκε Πέμπτη, 28 Μαρτίου 2019, 21:46 στην Κατηγορία: Ελλάδα Ετικέτες: αστυνομικά, δολοφονία, Κορυδαλλός, Φυλακές -ΠΗΓΗ-\nΣτην σύλληψη του γνωστού δικηγόρου Γιώργου Αντωνόπουλου και ακόμη μιας συναδέλφου του της Χρύσας Κουρτσάκη, οι οποίοι σύμφωνα με πληροφορίες εμπλέκονται στην μαφία των φυλακών Κορυδαλλού προχώρησαν το απόγευμα της Πέμπτης, άνδρες της αντιτρομοκρατικής.\nΤα εντάλματα σύλληψης εξέδωσε σε βάρος τους ο ειδικός εφέτης ανακριτής που χειρίζεται την υπόθεση της εγκληματικής οργάνωσης των φυλακών Κορυδαλλού που εμπλέκεται σε δολοφονίες, ακόμα και μέσα στην φυλακή, αλλά και στην δολοφονία του δικηγόρου Μιχάλη Ζαφειρόπουλου.\nΗ εμπλοκή του κ. Αντωνόπουλου προέκυψε από την απομαγνητοφώνηση των τηλεφωνικών συνομιλιών του συγκεκριμένου δικηγόρου με τον φερόμενο ως εγκέφαλο της εγκληματικής ομάδας, τον κρατούμενο Κλοντιάν Λεκοτσάι.\nΌπως προέκυψε, ο δικηγόρος Γιώργος Αντωνόπουλος, τα τέσσερα τελευταία χρόνια φέρεται να βοηθάει τον Λεκοτσάι με χρηματικά ποσά και την εύρεση δικηγόρου, αλλά και να συνεννοείται μαζί του για την στάση που θα κρατούσε στη δίκη για τη δολοφονία Ζαφειρόπουλου. Κι όλα αυτά παρά το γεγονός ότι ο Λεκοτσάι είναι κατηγορούμενος για την απόπειρα δολοφονίας στο παρελθόν σε βάρος του Αντωνόπουλου.\nΠρόκειται για την υπόθεση για την οποία είχαν καταδικασθεί πρωτοδίκως, ως ηθικός αυτουργός ο Αριστείδης Φλώρος της Energa, ο οποίος ενεπλάκη μετά από υπόδειξη των δραστών. Στην συνέχεια όμως οι δράστες τον εκβίαζαν να τους δώσει χρήματα για να αποσύρουν τις επιβαρυντικές καταθέσεις τους στο εφετείο, με αποτέλεσμα τελικά να χάσει τη ζωή του ο άτυχος, Μιχάλης Ζαφειρόπουλος, δικηγόρος τότε του Φλώρου, τον οποίο πυροβόλησαν συνεργοί τους μέσα στο γραφείο του όταν αρνήθηκε να ενδώσει στις απαιτήσεις τους.\n« Οι ΗΠΑ για την «Συμφωνία του Αιώνα»: «Αναθεωρήσαμε όλη την στρατηγική μας στο Μεσανατολικό· τέλος η λύση των δύο κρατών»! (Εικόνες – Βίντεο)\nΗ Κάρα Ντελεβίν αποκαλύπτει ότι είναι «υποτακτική με τους άντρες και επιθετική με τις γυναίκες»! (Εικόνες) »


Στοματικός έρωτας - Γνωριμίες σε ροζ τηλέφωνα\nΤους λαγούς στείλε τους για μετεκπαίδευση σε άλλες φίλες σου και αν γίνουν καλύτεροι τότε τους δοκιμάζεις ξανά.\nAuthor GnorimiesPosted on September 8, 2011 April 29, 2012 Categories Έρωτας-Σεξ\nPrevious Previous post: Σκοτωσε την κορη του για λογους τιμης!!!\nNext Next post: Από το ταμείο ανεργίας στην αγκαλιά του αφεντικού!


Eκδήλωση αλληλεγγύης στους πρόσφυγες στα σύνορα Ελλάδας-Τουρκίας Featured\nΚΙΝΗΣΗ ΕΝΑΝΤΙΑ ΣΤΟ ΡΑΤΣΙΣΜΟ ΚΑΙ ΤΗ ΦΑΣΙΣΤΙΚΗ ΑΠΕΙΛΗ-ΚΕΕΡΦΑ\nΣτις 10 Φλεβάρη, αγωνιστές και αγωνίστριες της αλληλεγγύης στους πρόσφυγες και της ειρήνης, συγκεντρωνόμαστε στις δύο πλευρές των συνόρων Ελλάδας-Τουρκίαςς στους Κήπους του Έβρου. Υψώνουμε την φωνή μας και απαιτούμε να μπει τέλος στο συνεχιζόμενο φόρο αίματος που πληρώνουν στο βωμό των κλειστών συνόρων και των συμφωνιών ΕΕ-Τουρκίας-Λιβύης οι πρόσφυγες στο Αιγαίο, τον ΄Εβρο, την Μεσόγειο. Σχεδόν τρεις χιλιάδες πρόσφυγες, γυναίκες και μικροί Αϊλάν πνίγηκαν στα παγωμένα νερά στην προσπάθεια τους να ξεφύγουν από το θάνατο στις βομβαρδισμένες και ρημαγμένες χώρες που άφησαν πίσω τους φεύγοντας καταδιωκόμενοι.\nΚαι όμως, αντί ανθρώπινης υποδοχής και σεβασμού στο δικαίωμα στο άσυλο, μετράμε εκατοντάδες θύματα, εγκλωβισμένους ανθρώπους σε στρατόπεδα συγκέντρωσης, αποκλεισμένους σε νησιά. Ακόμη πιο προκλητικά, μετράμε βασανισμένους και βίαια διωγμένους από την ελληνική Αστυνομία με μεθόδους που έχουν καταγγείλει ξανά και ξανά τα ΜΜΕ και οργανώσεις υπεράσπισης δικαιωμάτων, πλήρως παράνομες.\nΣυγκεκριμένα, πρόσφυγες επιστρέφονται πίσω στην Τουρκία αφού έχουν υποστεί βασανισμούς και ξυλοδαρμούς από μηχανισμό που λειτουργεί ως παρακράτος εμποδίζοντας την υποβολή αίτησης ασύλου.\nΑπαιτούμε την κατάργηση των συμφωνιών ΕΕ-Τουρκίας-Λιβύης, να πέσει ο συρματοφόρος φράχτης στον Έβρο, να υπάρξει ελεύθερη μετακίνηση των προσφύγων στα σύνορα και να διασφαλιστεί το δικαίωμα υποβολής αιτήματος ασύλου με το σταμάτημα κάθε παράνομης διαδικασίας απέλασης.\nΗ ΚΕΕΡΦΑ εντάσσει αυτήν την εκδήλωση στην προετοιμασία των μεγάλων συλλαλητηρίων που θα γίνουν στις 16 Μάρτη σε δεκάδες χώρες σε όλο τον Πλανήτη και στις Ελλάδα σε οκτώ πόλεις: Αθήνα, Ομόνοια 3μμ, Θεσσαλονίκη 12μες Άγαλμα Βενιζέλου, Χανιά 12μες Πλατεία Αγοράς,\nΞάνθη 4μμ Κεντρική Πλατεία, Γιάννενα 12μες Περιφέρεια, Βόλος 1μμ Άγιος Νικόλαος, Πάτρα 12μες Πλατεία Γεωργίου, Ηράκλειο 12μες Λιοντάρια\nRead 1075 times\tLast modified on Tuesday, 29 January 2019 14:09\nMore in this category: « Δεν ξεχνάμε το Ολοκαύτωμα-ποτέ ξανά Κοινή έκκληση των αντιρατσιστικών κινημάτων Ελλάδας-Τουρκίας, Κήποι Έβρου-Ίπσαλα, 10 Φλεβάρη 2019 »


Κομισιόν: Πρόταση για περαιτέρω επέκταση του προσωρινού... | IN Business News | Διεθνή\nInBusinessNews 10/04/2020 14:30\nΣχέδιο πρότασης για την περαιτέρω επέκταση του προσωρινού πλαισίου για τις κρατικές ενισχύσεις, απέστειλε χθες προς διαβούλευση στα κράτη – μέλη η Ευρωπαϊκή Επιτροπή. Το πλαίσιο είχε εγκριθεί στις 19 Μαρτίου 2020 για τη στήριξη της οικονομίας στο πλαίσιο της έξαρσης του κορωνοϊού.\nΤο προσωρινό πλαίσιο τροποποιήθηκε για πρώτη φορά στις 3 Απριλίου 2020. Με την τροποποίηση αυξήθηκαν οι δυνατότητες δημόσιας στήριξης της έρευνας, των δοκιμών και της παραγωγής προϊόντων σχετικών με την καταπολέμηση της έξαρσης του κορvνοϊού, με στόχο την προστασία των θέσεων εργασίας και την περαιτέρω στήριξη της οικονομίας.\nΗ Εκτελεστική Αντιπρόεδρος, Μαργκρέιτε Βέστεϊγιερ, αρμόδια για την πολιτική ανταγωνισμού, δήλωσε: «Η κοινή προτεραιότητά μας την ώρα που αντιμετωπίζουμε την κρίση του κορονοϊού είναι η προστασία της υγείας όλων των Ευρωπαίων πολιτών. Ταυτόχρονα, τα μέτρα έκτακτης ανάγκης επιβαρύνουν πολλές εταιρείες που αντιμετωπίζουν μείωση των ιδίων κεφαλαίων, με αρνητικές συνέπειες για την ικανότητά τους να χρηματοδοτούν τις δραστηριότητές τους.\nΜετά την τροποποίηση της προηγούμενης εβδομάδας, θα επεκτείνουμε περαιτέρω το προσωρινό πλαίσιο για τις κρατικές ενισχύσεις, ώστε να δοθεί η δυνατότητα στα κράτη μέλη να προβαίνουν σε ανακεφαλαιοποίηση εταιρειών όταν αυτό είναι αναγκαίο και σκόπιμο. Θα διασφαλίσουμε ότι οι φορολογούμενοι θα αμείβονται επαρκώς για την επένδυσή τους, και ότι οι εταιρείες που λαμβάνουν κεφαλαιακή στήριξη θα υπόκεινται σε ελέγχους και σε διατάξεις διακυβέρνησης που θα περιορίζουν τις ενδεχόμενες στρεβλώσεις του ανταγωνισμού στην ενιαία αγορά.\nΕξακολουθούμε να συνεργαζόμαστε με τα κράτη μέλη για να διασφαλίσουμε ότι η ευρωπαϊκή οικονομία μπορεί να αντιμετωπίσει αυτή τη θύελλα και μάλιστα να βγει πιο ενισχυμένη από αυτήν.»\nΩς εκ τούτου, η Επιτροπή διαβουλεύεται με τα κράτη μέλη σχετικά με τη δυνατότητα παροχής δημόσιας στήριξης υπό μορφή ιδίων κεφαλαίων ή υβριδικών κεφαλαιακών μέσων στις εν λόγω σοβαρά πληττόμενες εταιρείες, υπό την προϋπόθεση ότι πρόκειται για το πλέον κατάλληλο μέσο στήριξης και ότι υπόκειται σε σαφείς προϋποθέσεις.\nΔεδομένου ότι η εθνική δημόσια στήριξη για την ανακεφαλαιοποίηση ορισμένων εταιρειών μπορεί να προκαλέσει σημαντικές στρεβλώσεις στον ανταγωνισμό στην ενιαία αγορά της ΕΕ, η Επιτροπή προτείνει ορισμένες διασφαλίσεις σε σχέση με τους όρους χορήγησης κρατικών ενισχύσεων, καθώς και τη συμπεριφορά των εταιρειών που επωφελούνται από αυτές, τόσο στην αγορά όσο και όσον αφορά τη διακυβέρνησή τους. Επιπλέον, το σχέδιο πρότασης αποσκοπεί στο να διασφαλίσει ότι το Δημόσιο αμείβεται επαρκώς για τους κινδύνους που αναλαμβάνει.\nΤέλος, απαιτεί επίσης από τα κράτη μέλη να διαμορφώσουν στρατηγική εξόδου, ιδίως από τις μεγάλες εταιρείες που έχουν λάβει υψηλότερη συμμετοχή στο μετοχικό κεφάλαιο από το κράτος, με στόχο να διασφαλιστεί ότι μπορούν να επιστρέψουν στη βιωσιμότητα χωρίς να χρειάζονται περαιτέρω κρατική στήριξη όταν η οικονομία θα έχει σταθεροποιηθεί.\nΑπό την άλλη πλευρά, εάν η στήριξη εχορηγείτο σε ευρωπαϊκό επίπεδο, λαμβάνοντας υπόψη το κοινό συμφέρον της ΕΕ, ο κίνδυνος στρέβλωσης στην ενιαία αγορά θα ήταν χαμηλότερος και για τον λόγο αυτό θα χρειαζόταν να επιβληθούν λιγότερο αυστηροί όροι.\nΗ προτεινόμενη διεύρυνση του πεδίου εφαρμογής του προσωρινού πλαισίου για να συμπεριλάβει τις κρατικές ενισχύσεις υπό μορφή ανακεφαλαιοποιήσεων συμπληρώνει τη δυνατότητα των κρατών μελών να αγοράζουν υφιστάμενες μετοχές εταιρειών σε αγοραία τιμή ή επί ίσοις όροις με ιδιώτες μετόχους, κάτι που, καταρχήν, δεν εμπίπτει στο πεδίο εφαρμογής του ενωσιακού ελέγχου των κρατικών ενισχύσεων. Τούτο μπορεί να είναι ιδιαίτερα σημαντικό για τις παρεμβάσεις των κρατών μελών προς αποτροπή εχθρικών εξαγορών στρατηγικών εταιρειών από αλλοδαπούς αγοραστές.\nΕπομένως, συμπληρώνει τα εργαλεία που έχουν στη διάθεσή τους τα κράτη μέλη, όπως ορίζεται στις κατευθυντήριες γραμμές της Επιτροπής, για να εξασφαλιστεί στιβαρή προσέγγιση σε επίπεδο ΕΕ όσον αφορά τον έλεγχο των ξένων επενδύσεων σε μια περίοδο κρίσης στον τομέα της δημόσιας υγείας και συναφούς οικονομικής ευπάθειας.


Η ΦΑΡΜΑΚΟΓΛΩΣΣΑ ΚΙΡΚΗ: Ερασιτέχνες ή κυνικοί;...\nΕρασιτέχνες ή κυνικοί;...\nΗ πρακτική «άλλα έχω υποσχεθεί και άλλα κάνω» είναι σύνηθες φαινόμενο στην πολιτική. Άλλωστε, η απόσταση ανάμεσα στη θεωρία και την πράξη μερικές φορές είναι μεγάλη. Η πραγματικότητα αποδεικνύεται περισσότερο δύστροπη απ’ όσο τη...\nφαντάζονται εκείνοι που σε συνθήκες εργαστηρίου καταστρώνουν σχέδια για να την αλλάξουν.\nΕλπίζει, όπως είπε, ότι αυτό το καθεστώς δεν θα μακροημερεύσει και επικαλέστηκε τη δέσμευση της κυβέρνησης (στον ίδιο και όχι δημοσίως) ότι δεν θα το ξανακάνει.\nΘα της βάλει πιπέρι στη γλώσσα;\nΘα την ανακαλέσει στην τάξη;\nΗ κυβέρνηση των... αρίστων θα συμμορφωθεί;\nΑν κρίνουμε από τα πρώτα δείγματα γραφής της, ας κρατάμε μικρό καλάθι...


Μπαρτζώκας: Διαφωνώ! Ο προπονητής δεν πρέπει να είναι ο σταρ - Unique - SPORT 24\nΜπαρτζώκας: "Διαφωνώ! Ο προπονητής δεν πρέπει να είναι ο σταρ"\nΗ συνέντευξη με τον Γιώργο Μπαρτζώκα ξεκίνησε ως περιγραφή του "μπλαουγράνα" κεφαλαίου της καριέρας του, αλλά κατέληξε ως συζήτηση για το την ουσία της προπονητικής, τον Σολοθάμπαλ, τον Ντουράντ, τα "εγκλήματα" των (social) media και τους Μουρίνιο-Κλοπ που ενισχύουν το μεγαλύτερο λάθος στα σπορ.\nΕπιμέλεια: Νίκη Μπάκουλη Δημοσίευση: 14 Οκτ. 2016 09:04\nΟ Γιώργος Μπαρτζώκας βρίσκεται στη Βαρκελώνη περίπου 1 1/2 μήνα. Διάστημα αρκετό για να εγκλιματιστεί στην ομάδα "που είναι περισσότερα από μια ομάδα". Έχοντας μεγάλη εμπειρία από τη Euroleague, στην οποία προστέθηκε η άκρως διδακτική περσινή σεζόν στο Κράσνονταρ, φιλοδοξεί να οδηγήσει τη Μπαρτσελόνα σε τίτλους, αλλά και στη δημιουργία της "μπασκετικής Μασία", όπως αναφέρει το μεγάλο project που ανέλαβε. Σε 1 1/2 μήνα πρόλαβε να διαπιστώσει τι σημαίνει το πνεύμα των "μπλουγράνα", να ζήσει μια μεγάλη νίκη επί της Ρεάλ, αλλά και τέσσερις συνεχόμενους τραυματισμούς. Δύσκολο ξεκίνημα αν μη τι άλλο, αλλά "αυτό που έχω μάθει σ' αυτή τη δουλειά, τίποτα δεν είναι εύκολο".\nΣάμπως αυτό δεν πρέπει να κάνει ο προπονητής; Να διαχειριστεί τις δυσκολίες; "Και τους ανθρώπους, αυτό είναι το σημαντικότερο". Συγκρίνει τους κανόνες της ομάδες μ' αυτούς της οικογένειας και περιγράφει τη "συνεκτικότητα" ως το απαραίτητο συστατικό της επιτυχίας. Ο 51χρονος προπονητής μίλησε αναλυτικά για το δύσκολο καλοκαίρι της Μπαρτσελόνα, την απόφασή του να αφήσει τη "Λόκο" με βαριά καρδιά, αλλά και την σημερινή κατάσταση ισοπέδωσης μέσω των media (social και μη).\nΤι σχέση έχουν τα "εγκλήματα του Κετσπάγια", ο Κέβιν Ντουράντ και ο Μίστερ-Μπιν; "Ο προπονητής δεν είναι ο σταρ, έστω κι αν ορισμένοι το επιδιώκουν" εξηγεί και αναρωτιέται πως γίνεται μετά από τέσσερις αγωνιστικές να έχει αποδομήσει ο κόσμος και τους τέσσερις προπονητές των μεγάλων του ελληνικού ποδοσφαίρου; "Είναι θέμα θέσης και όχι προσώπου" υπογραμμίζει καταλήγοντας ότι "είναι η φύση τους επαγγέλματος: πρέπει όλα αυτά να κάνουν γκελ πάνω σου και να φεύγουν".\nΠως μπορεί να περιγράψει την εμπειρία της Euroleague ο Έλληνας προπονητής με τις περισσότερες συμμετοχές και τις περισσότερες νίκες; Και τι το ξεχωριστό να περιμένουμε φέτος με το νέο σύστημα διεξαγωγής;\nΤη Euroleague την διακρίνει ο έντονος ανταγωνισμός. Με την έννοια ότι αντιμετωπίζεις τους καλύτερους παίκτες και τους καλύτερους προπονητές. Άρα χρειάζεται εγρήγορση, ετοιμότητα και αφοσίωση. Ταυτόχρονα έχει λάμψη. Υπάρχουν μίνιμουμ απαιτήσεις, όπως για παράδειγμα σε ό,τι αφορά τα γήπεδα και το γεγονός αυτό προϋποθέτει καλές συνθήκες και προϋποθέσεις. Τώρα το τι θα συμβεί φέτος κανείς δεν ξέρει. Είναι σαν να κολυμπάμε σε αχαρτογράφητα νερά. Κανείς δεν γνωρίζει. Ούτε οι προπονητές, ούτε οι παίκτες, ούτε οι οργανισμοί. Την επόμενη σεζόν θα κινηθούν όλοι με βάσει τη φετινή, αλλά προς το παρόν όλοι βαδίζουμε προς το άγνωστο. Μόνο υποθέσεις μπορούν να γίνουν αυτή τη στιγμή.\nΕσείς προσαρμόσατε την προετοιμασία σας βάσει των νέων δεδομένων;\nΑποφασίσαμε να μην πάμε σε βουνό. Από την πρώτη ημέρα δουλεύουμε στο γήπεδο μας. Μπήκαμε πιο γρήγορα σε σχέση με το παρελθόν σε αγωνιστική τακτική και ομαδική προπόνηση. Σιγά σιγά επικρατεί το μοντέλο του ΝΒΑ, όπου μετά από μια βδομάδα προπόνησης ξεκινούν τα φιλικά. Εξάλλου το ευρωπαϊκό μπάσκετ πηγαίνει προς το ΝΒΑ σε ό,τι αφορά τον αριθμό των αγώνων, οπότε κι η προετοιμασία πρέπει να κινείται προς αυτή την κατεύθυνση.\nΓια τους φιλάθλους και τις διοικήσεις η κανονική περίοδος των 30 αγώνων είναι κάτι συναρπαστικό και δίνει ένα σταθερό πλαίσιο ανάπτυξης. Για τον προπονητή πώς είναι;\nΤο νέο σύστημα διεξαγωγής έχει δύο όψεις. Από τη μια δεν υπάρχουν πια εύκολα παιχνίδια και αυτό σε κάνει καλύτερο στη δουλειά σου. Δεν εφησυχάζεις ποτέ. Από την άλλη υπάρχει η θεωρία ότι θα δούμε περισσότερες ήττες και αναπάντεχα αποτελέσματα. Αυτό είναι μαθηματικά αποδεδειγμένο. Ας πάρουμε για παράδειγμα τις ομάδες που είναι φέτος στις 16 της Euroleague. Στο παρελθόν σ' αυτά τα μεταξύ τους παιχνίδια τα αποτελέσματα ήταν μοιρασμένα. Αυτό που έκανε δημιουργούσε το θετικό πρόσημο στο ρεκόρ ήταν οι νίκες επί των υποδεέστερων ομάδων.\nΝα περιμένουμε σκαμπανεβάσματα; Είναι κάτι που είδαμε στην δική σας pre-season...\nΕκατό τοις εκατό. Κάθε προετοιμασία ομάδας έχει ξεχωριστά δεδομένα. Εμείς έχουμε μια ομάδα που δούλευε πολλά χρόνια με συγκεκριμένο πρόγραμμα και φιλοσοφία, ενώ παράλληλα άλλαξε τους τρεις βασικούς γκαρντ που ήταν πολλά χρόνια στην ομάδα. Αυτό δημιούργησε την ανάγκη να πάρουμε δύο καινούργια πλέι-μέικερ. Αν υπολογίσουμε ότι τραυματίστηκαν και οι δύο, τότε μπορούμε να πούμε ότι τα σκαμπανεβάσματα που είχαμε στην απόδοση μας ήταν φυσιολογικά.\nΗ προπονητική είναι πάνω από όλα διαχείριση του ανθρώπινου παράγοντα\nΤι δίδαξε η περσινή σεζόν με τη Λοκομοτίβ;\nΠολλά, μόνο και μόνο από τη στιγμή που κληθήκαμε να αντιμετωπίσουμε μια εντελώς καινούργια εμπειρία. Χρειάστηκε να διαχειριστούμε διαφορετικές προσωπικότητες και μια ολόκληρη αθλητική κουλτούρα. Επίσης θεωρώ ότι ήταν σημαντικό το πόσο βελτιώθηκε η ομάδα μες στη χρονιά. Ξεκίνησε στην προετοιμασία και χάναμε παντού και μετά από ένα διάστημα φτάσαμε τις ομάδες που χάναμε στα φιλικά, να τις κερδίζουμε και μάλιστα εύκολα. Αυτό δεν έγινε από τη μια μέρα στην άλλη. Έγινε μέσω της αποδοχής του τρόπου δουλειάς από ολόκληρο τον οργανισμό και όχι μόνο από τους παίκτες, της προπόνησης και των αλλαγών. Ήταν και αυτές σημαντικές. Για παράδειγμα πήραμε τον Τζάνινγκ, αφήσαμε τον Φεζένκο και κρατήσαμε τον Σίνγκλετον, που είχε έρθει με τρίμηνο συμβόλαιο. Δεν ήταν εύκολο να πειστεί ο οργανισμός να κάνει τις αλλαγές. Μέσα, όμως, από όλη αυτή τη διαδικασία η ομάδα έγινε καλύτερη.\nΣε μια ομάδα δημιουργείται ένα περιβάλλον που θυμίζει οικογένεια. Επικρατούν οι ίδιες συνθήκες, τα ίδια θετικά και τα ίδια αρνητικά. Οι ατέλειωτες ώρες που περνούν προπονητές, παίκτες και διοίκηση μαζί δημιουργούν ένα συγκεκριμένο καθεστώς ανθρώπινων σχέσεων. Αν αποτύχεις σ' αυτές τις σχέσεις, αν δεν είσαι ειλικρινής, τότε κατευθείαν τίθεται σε αμφιβολία το πως θα πάει η χρονιά. Το πιο σημαντικό που αφορά την προπονητική έχει να κάνει με τη διαχείριση του ανθρώπινου παράγοντα".\nΉταν δύσκολη απόφαση να φύγεις;\nΔεν είμαι άνθρωπος που του αρέσουν οι αλλαγές. Επίσης είχαν δημιουργηθεί εξαιρετικές συνθήκες για τη δουλειά ενός προπονητή στο Κράσνονταρ. Αυτές περιλαμβάνουν για παράδειγμα τη φοβερή χημεία στον τρόπο δουλειάς με το προπονητικό τιμ, όπου υπήρχαν δύο ακόμη Έλληνες (σ.σ Παππάς, Μποζίκας) προπονητές, ένας Έλληνας γυμναστής (σ.σ Βαβέτσης), ένας Σέρβος προπονητής και ένας Ρώσος σκάουτ. Συν του ότι είχα φοβερή αποδοχή από τους φιλάθλους της ομάδας και το περιβάλλον της ομάδας, ενώ παράλληλα μου έγινε θεαματική αύξηση αποδοχών στο υπάρχον συμβόλαιο που είχα με τη Λοκομοτίβ. Δεν ήταν εύκολη απόφαση. Έπαιξε ρόλο τελικά το μέγεθος της Μπαρτσελόνα και το γεγονός ότι η Λόκο δεν έπαιζε στην Euroleague.\nΟι περισσότεροι παίκτες της Λοκομοτίβ έκαναν καλή μεταγραφή. Δίνει αυτό ικανοποίηση στον προπονητή; Ή τον απασχολούν μόνο τα αποτελέσματα;\nΧάρηκα πολύ που από την περσινή ομάδα, ο Κλαβέρ, ο Ντρέιπερ, ο Ράντολφ, ο Σίνγκλετον πήγαν σε κορυφαίες ευρωπαϊκές ομάδες κι ο Ντιλέινι έκανε το όνειρο του πραγματικότητα και υπέγραψε σε μια καλή και σοβαρή ομάδα του ΝΒΑ εγγυημένο συμβόλαιο. Αυτό προσφέρει μεγάλη ικανοποίηση στον προπονητή.\nΈχω μάθει πως τίποτα τελικά δεν είναι εύκολο\nΉταν ένα δύσκολο καλοκαίρι;\nΠολύ! Πράγματι, τότε βρισκόμασταν στη διαδικασία του σχεδιασμού της Λόκο. Η πρόταση της Μπαρτσελόνα ήρθε αργά και η διαδικασία ολοκληρώθηκε τον Ιούλιο. Αυτό δημιουργούσε μεγάλη πίεση και συσσώρευση δύσκολων καταστάσεων. Την ίδια στιγμή που υπέγραφα εγώ, η ομάδα έχανε τους Αμπρίνες και Σατοράνσκι για το ΝΒΑ, τραυματίστηκε ο Λαβάλ, ενώ είχαν παρθεί ήδη αποφάσεις να μην συνεχίσουν οι Αρόγιο-Σάμιουελς και να μείνει ο Ντόλμαν. Αυτό δημιουργούσε μια νέα κατάσταση, έχοντας όλα τα δεδομένα εναντίον μας. Παρόλα αυτά όλοι δούλεψαν πολύ σκληρά. Ο τζένεραλ μάνατζερ της ομάδας, Ροντρίγκο Ντε Λα Φουέντε, ήταν μέρα-νύχτα στο γραφείο για να βρει τις λύσεις. Τελικά η ομάδα πλήρωσε buy-out για να σπάσει συμβόλαια (Ράις, Κλαβέρ, Κοπόνεν), επενδύοντας επί της ουσίας τα χρήματα που πήρε από τα buy-out του Σατοράνσκι και του Αμπρίνες.\nΣτην Ισπανία τα πράγματα είναι πολύ συγκεκριμένα. Αυτό δεν το ξέρει πολύς κόσμος. Κάθε ομάδα στο ισπανικό πρωτάθλημα μπορεί να έχει μόνο δύο Αμερικάνους. Και μες στο καλοκαίρι οι περισσότεροι Ευρωπαίοι έχουν συμβόλαιο. Αυτοί που είναι ελεύθεροι είναι Αμερικάνοι, αλλά εμείς δεν μπορούσαμε να πάρουμε. Αυτό που έχω μάθει, όμως, ότι τίποτα δεν είναι εύκολο. Στην Ισπανία για να έρθει κάποιος η εφορία είναι 50% και το πλαίσιο είναι σφιχτό. Δεν υπάρχει περίπτωση μια ομάδα για παράδειγμα να μη δώσει τους φόρους.\nΑλλά από την άλλη και πέρσι ήταν δύσκολο, γιατί θα έπρεπε να πείσεις τους παίκτες να έρθουν στη Ρωσία. Βέβαια, υπάρχουν και πλεονεκτήματα: η φερεγγυότητα και το μέγεθος της Μπαρτσελόνα. Οπότε είναι λογικό οι παίκτες και οι ατζέντηδες να θέλουν να παίξουν σε μια τέτοια ομάδα, αν και από την άλλη πρέπει να θυσιάσουν χρήματα, καθώς τα κασέ στην Τουρκία και στη Ρωσία είναι περισσότερα. Στα συν είναι επίσης το γεγονός ότι στην Ισπανία υπάρχει ποιότητα στους γηγενείς παίκτες. Μπορεί μια ομάδα να έχει 4-5 παίκτες πρώτης γραμμής. Από την άλλη, όμως, δεν υπάρχει ευελιξία, την ώρα που ομάδες της Τουρκίας έχουν 8 Αμερικάνους, ενώ άλλες στη Ρωσία έχουν 7 ξένους.\nΜασία και στο μπάσκετ\nΗ Μπαρτσελόνα κατέκτησε πέρσι το Next Generation της Euroleague, έχει ταλαντούχους παίκτες όπως ο Στέφανο Πένο που παίζει πεντάδα στα τελευταία ματς. Είναι και αυτός στόχος;\nΦέτος είναι μια μεταβατική χρονιά για τη Μπαρτσελόνα. Αφενός πρέπει να κερδίζει γιατί είναι η... Μπαρτσελόνα και αφετέρου πρέπει να υπηρετήσει ένα πρόγραμμα για το μέλλον, το οποίο μάλιστα μου έγινε ξεκάθαρο από την αρχή. Έχει ωριμάσει πλέον μια κατάσταση και η μπασκετική ομάδα θέλει να κάνει ότι έγινε στο ποδόσφαιρο με τη Μασία. Όχι απαραίτητα με Καταλανούς, αλλά με παιδιά από όλον τον κόσμο, που θα μένουν στις εγκαταστάσεις, θα πηγαίνουν σχολείο και θα παίζουν εδώ. Υπάρχουν οι συνθήκες εδώ, όπως ένα εκπληκτικό προπονητικό κέντρο. Υπάρχουν πολλοί ταλαντούχοι παίκτες. Εμείς έχουμε για παράδειγμα τον Κούρουκς που τραυματίστηκε, τον Πένο, τον Ντιαγκνέ που είναι στην πρώτη ομάδα, τον Φιγκερόας ο οποίος ήρθε από την Β' ομάδα για να βοηθήσει στα ματς που είχαμε απουσίες, ενώ πέρσι ο Βίλα αποφάσισε να πάει στο NCAA. Και έρχονται και άλλοι από πίσω γιατί γίνεται οργανωμένη δουλειά.\nΒλέπουμε όμως ότι το ΝΒΑ "κλέβει" με ευκολία τους παίκτες που θέλει, ειδικά μετά την αναπροσαρμογή του σάλαρι-καπ. Έτσι έγινε με τον Αμπρίνες και τον Σατοράνσκι. Σας προβληματίζει αυτό;\nΗ Μπαρτσελόνα στο ποδόσφαιρο είναι η μεγαλύτερη ομάδα στον κόσμο. Στόχος όλων των ποδοσφαιριστών είναι να παίξουν στην πρώτη ομάδα. Στο μπάσκετ δεν είναι έτσι. Το ΝΒΑ είναι ο μεγαλύτερος στόχος. Μπορεί επομένως το ΝΒΑ να απορροφά τους παίκτες που ξεχωρίζουν, αλλά τουλάχιστον με έναν τέτοιο σχεδιασμό η ομάδα θα έχει όφελος από τους παίκτες που θα φεύγουν.\nΤο σημαντικότερο σε μια ομάδα είναι η συνεκτικότητα\nΣτην παρουσίαση είπες ότι το "ταλέντο είναι εδώ". Με την εμπειρία σου τι χρειάζεται μια ομάδα σαν τη Μπαρτσελόνα για να μετατρέψει αυτό το ταλέντο σε τίτλους;\nΔεν υπάρχει απλή απάντηση σ' αυτό το ερώτημα. Καταρχάς πρέπει να υπάρχει αποδοχή των ρόλων: ο καθένας να κατανοεί τι είναι σημαντικό να κάνει για την ομάδα, για να τη βοηθήσει να κερδίζει. Είναι μια δύσκολη διαδικασία που απαιτεί κόπο και χρόνο. Συν του ότι το καλοκαίρι θα πρέπει να προσπαθήσεις να συνδέσεις κάποια κομμάτια με τη σωστή σειρά. Δεν υπάρχει μια λευκή κόλλα και εσύ αποφασίζεις. Υπάρχουν συμβόλαια, υπάρχει το timing, η αγορά. Αν έπρεπε πάντως να απαντήσω με μια πρόταση, θα πω πως έχω καταλήξει ότι το σημαντικότερο για μια ομάδα είναι η συνεκτικότητα".\nΞεκινήσατε τη σεζόν με μια εντυπωσιακή νίκη επί της Ρεάλ και την ήττα στον τελικό του Supercopa, ενώ στη συνέχεια χάσατε τέσσερις γκαρντ. Όχι και η ιδανικότερη αρχή...\nΔεν υπάρχει κάτι εύκολο και ιδανικό. Δεν θυμάμαι ποτέ σ' αυτή τη δουλειά να υπήρξε κάτι εύκολο. Χρειάζεται μεγάλος κόπος για να πετύχεις κάτι. Στη Λοκομοτίβ πέρσι η χρονιά ξεκίνησε με ήττες και προβλήματα. Στον Ολυμπιακό μέχρι να φτάσουμε να κατακτήσουμε την Euroleague, είχαμε μια σεζόν γεμάτη αυξομειώσεις και σκαμπανεβάσματα, μεγάλες νίκες και μεγάλες ήττες. Ακόμη και στο Μαρούσι, στον Πανιώνιο και στην Ολύμπια, έτσι ήταν τα πράγματα.\nΠοια ήταν η πιο δύσκολη χρονιά της καριέρας σου;\nΗ τρίτη χρονιά στην Ολύμπια και αυτή του Αμαρουσίου που ήμασταν απλήρωτοι όλο το χρόνο. Παίζαμε στην Euroleague, φτάσαμε στους "16" και τερματίσαμε 3οι στο πρωτάθλημα παίζοντας ως τις 20 Ιουνίου. Παρόλα αυτά εκείνη τη χρονιά οι περισσότεροι παίκτες είχαν πάρει ένα μηνιάτικο όλη τη χρονιά.\nΗ χρονιά εκείνη στο Μαρούσι ήταν η δυσκολότερη, αλλά και μια από τις πιο πετυχημένες. Υπερέβαλε εαυτόν διεκδικώντας τη συμμετοχή στους "8" της Euroleague. Πολύ καλή σεζόν ήταν και η χρονιά του back-to-back με τον Ολυμπιακό, αλλά και η περσινή στη Λοκομοτίβ. Ήταν μεγάλο κατόρθωμα τόσο η συμμετοχή στο Final Four, λαμβάνοντας υπόψη ποιες ομάδες έμειναν εκτός, όσο και το να παίξουμε αυτό το μπάσκετ και φέρνουν την περσινή επιτυχία στο ίδιο επίπεδο με το 2013. Δεν θα ήθελα να ξεχωρίσω μια από αυτές.\nΗ διαδικασία διαδοχής ενός προπονητή σαν τον Πασκουάλ, που ήταν τόσα χρόνια στον πάγκο, πόσο απλή είναι;\nΟ Πασκουάλ είναι ένας προπονητής που έδινε μεγάλη έμφαση στην τακτική και έτσι οι παίκτες που είχαν δουλέψει μαζί του, έχουν μεγάλη εξοικείωση στο να μαθαίνουν και να εκτελούν καινούργια πράγματα. Είχαν μάθει, ωστόσο, σε έναν συγκεκριμένο τρόπο δουλειάς και όπως είναι φυσιολογικό χρειάζεται χρόνος προσαρμογής σε κάτι καινούργιο, όπως ισχύει με όλους τους ανθρώπους. Το συγκεκριμένο ρόστερ, από την άλλη, χτίστηκε σε μεγάλο βαθμό στα "θέλω" του προηγούμενου προπονητή.\nΗ Μπαρτσελόνα χρησιμοποιεί το ρόλο του τζένεραλ-μάνατζερ. Ποια η σημασία του; Πιστεύεις ότι όλες οι ευρωπαϊκές ομάδες πρέπει να κινηθούν προς αυτή την κατεύθυνση;\nΟ ρόλος του τζένεραλ μάνατζερ είναι πολύ σημαντικός, όπως βλέπουμε και στο ΝΒΑ. Η Αμερική είναι μπροστά σε όλα σε ότι αφορά το μπάσκετ, οπότε δεν είναι να ακολουθούμε το τι γίνεται εκεί. Παίζει ρόλο βέβαια και ο ανθρώπινος παράγοντας, ποιος είναι ο GM, πόσο θέλει να βοηθήσει την ομάδα. Μέχρι πρότινος αυτό το ρόλο του είχε ο Κρέους, που είχε μεγάλη συνεισφορά και αυτός στις επιτυχίες της ομάδας. Από το καλοκαίρι έχει αναλάβει αυτό το δύσκολο πόστο ο Ροντρίγκο Ντε Λα Φουέντε, ένας άνθρωπος που δουλεύει από το πρωί ως το βράδυ. Είναι πολύ φιλόδοξος και θέλει να πετύχει. Ο ρόλος του είναι σημαντικός, γιατί καλείται να βρει ισορροπία μεταξύ των "θέλω" του προπονητή και των "θέλω" της διοίκησης, που δεν είναι πάντα τα ίδια.\nΠηγαίνω στο Palau και νομίζω ότι είμαι στην Ακρόπολη\nΔιαπίστωσες αυτό που λένε για τη Μπαρτσελόνα; Είναι παραπάνω από ένα κλαμπ;\nΔεν χρειάζεται να αναφερθώ εγώ. Πρώτον, το βλέπει οποιοσδήποτε επισκεφτεί την πόλη. Η Βαρκελώνη είναι πολύ ζωντανή και εξωστρεφής. Βλέπεις παντού κόσμο να φοράει τη φανέλα της ομάδας. Και δεν μιλάμε για μια αθλητική διοργάνωση, φορούν τις φανέλες στο δρόμο. Δεύτερον, πήγα δύο φορές στο Camp Nou και είχε 92.000 κόσμο σε ένα παιχνίδι που έγινε στις 22.00 το βράδυ. Τρίτον, καταλαβαίνεις το μέγεθος αυτής της ομάδας από το γεγονός ότι έχει ποδόσφαιρο, μπάσκετ, χάντμπολ, φούτσαλ, χόκεϊ και όλες αυτές οι ομάδες όχι μόνο παίζουν στο τοπ επίπεδο, αλλά υπάγονται σε μια κοινή διοίκηση. Καταλαβαίνεις ότι είναι οικογένεια. Για παράδειγμα έπαθε χιαστό ένας αθλητής του φούτσαλ και την επόμενη ημέρα η ομάδα μπάσκετ φόρεσε φανέλες να τον υποστηρίξει. Τέταρτον, κάθε μέρα που πηγαίνω στο Palau Blaugrana για προπόνηση, νομίζω πως είμαι στην Ακρόπολη. Είναι γεμάτο χιλιάδες τουρίστες που κάνουν ξενάγηση.\nΥπάρχει και η ελληνική σημαία στο γήπεδο...\nΧάρηκα πολύ για αυτό. Πρώτα από όλα γιατί είμαι περήφανος που είμαι Έλληνας και κατά δεύτερον γιατί οι Καταλανοί που είναι βαθιά τοπικιστές δείχνουν φοβερά δεκτικοί και ανοιχτοί στο να αγκαλιάσουν και να αγαπήσουν στους ξένους. Ο Ρεντζιάς για παράδειγμα έπαιξε πέντε χρόνια εδώ και ήταν από τους πολύ αγαπημένους της εξέδρας. Αυτό το βλέπεις και στο ποδόσφαιρο. Υπάρχουν οι ντόπιοι θρύλοι, ο Πουγιόλ, ο Τσάβι, ο Ινιέστα ο Πικέ, αλλά για τον κόσμο είναι το ίδιο ο Μέσι, ο Νεϊμάρ και ο Σουάρες, ένας Αργεντίνος, ένας Βραζιλιάνος και ένας Ουρουγουανός.\nΕίναι μια ομάδα με ιδιαίτερη ιδεολογία και αυτό δεν αφορά μόνο τον τοπικισμό. Για παράδειγμα λατρεύουν παίκτες όπως ο Ινιέστα, που είναι ένας άνθρωπος χαμηλού προφίλ. Αυτή είναι η βασική διαφορά με τη Ρεάλ, που έχει το προφίλ των "Γκαλάκτικος". Η ψυχοσύνθεση της Μπαρτσελόνα είναι διαφορετική. Στο μπάσκετ για παράδειγμα ένας από τους θρύλους είναι ο Νάτσο Σολοθάμπαλ, τον οποίο όσοι τον γνωρίζουν έχουν να λένε για τη σεμνότητά του. Αυτοί εκπροσωπούν το τι σημαίνει Μπάρτσα. Ξέρετε αυτοί που έχουν ζήσει για χρόνια την ομάδα λένε ότι η ατμόσφαιρα στο Camp Nou είναι πιο διεθνής, ενώ αντίθετα αυτή στο Palau Blaugrana είναι πιο καταλανική. Είναι πιο κοντά στο πνεύμα της ομάδας.\nΟ προπονητής της Μπαρτσελόνα συνειδητοποιεί ότι... είναι ο προπονητής της Μπαρτσελόνα;\nΝιώθεις ότι είναι κάτι πολύ μεγάλο το να βρεθείς σ' αυτή τη θέση, αλλά μετά μπαίνεις σε μια καθημερινότητα πολύ απαιτητική. Σταματάς οπότε γρήγορα να το απολαμβάνεις, αν εξαιρέσουμε την οργάνωση της ομάδας, το επίπεδο των ανθρώπων και την ποιότητα ζωής στη Βαρκελώνη.\nΌσο ακούγεται το Μίστερ Μπιν, ακούγεται το Μπεκρής, το Παππούς και το Γουρλομάτης. Δεν είναι θέμα προσώπου, αλλά θέσης\nΩς Έλληνας του εξωτερικού πως βλέπεις τα πράγματα στη χώρα μας; Στον αθλητισμό; Στην κοινωνία;\nΌταν σταματάει να σε ενοχλεί η καθημερινότητα κρατάς τις θετικές σκέψεις. Όπως όλοι οι Έλληνες ξέρω αρνητικά και θετικά που έχουμε ως φυλή. Η χώρα μας είναι πολύ όμορφη, αυτοί που την κατοικούν έχουν αρνητικά και θετικά όπως όλοι οι λαοί.\nΌλοι οι προπονητές στέκονται στην εξέλιξη του αθλήματος τα τελευταία χρόνια. Η άποψη σου;\nΤο μπάσκετ εξελίσσεται συνέχεια. Χρειάζεται εκπαίδευση στα νέα δεδομένα και στους νέους κανονισμούς. Χρειάζεται να έχεις ιδέες και απαιτείται μια αυθεντικότητα.\nΠαρακολουθείς πολλούς αγώνες του ΝΒΑ. Πως κρίνεις την κίνηση του Ντουράντ να πάει στους Γκόλντεν Στέιτ Ουόριορς;\nΚάθε απόφαση έχει δύο οπτικές. Η μια είναι η πλευρά της Οκλαχόμα και των ανθρώπων της που νιώθουν προδομένοι, γιατί ήταν το πρόσωπο μιας ολόκληρης ομάδας, μιας ολόκληρης πόλης. Από την άλλη, μιλάμε για έναν αθλητή που έπαιξε για χρόνια εκεί και πρόσφερε πολλά. Προφανώς ένιωσε κάποια στιγμή στη ζωή του ότι πρέπει να αλλάξει περιβάλλον και να διεκδικήσει τρόπαια στην καριέρα του. Αν η κριτική μένει στο επίπεδο του πολιτισμού και του χιούμορ, καλώς. Αν κάποιος νομίζει ότι η ζωή του επηρεάζεται από την απόφαση του Ντουράντ να πάει στο Γκόλντεν Στέιτ, τότε έχει πολλά προσωπικά προβλήματα. Αν θεωρούν ότι έχασαν την περηφάνια τους, επειδή έφυγε ο Ντουράντ... τι να πω...\nΣε ό,τι αφορά το μπάσκετ, όσο μεγάλη πρόκληση κι αν φαίνεται για την ομάδα, άλλο τόσο δύσκολο είναι. Δεν είναι απλό εγχείρημα να βάλεις να παίξουν μαζί τόσους καλούς παίκτες, που έχουν συνηθίσει να παίζουν με τη μπάλα στα δικά τους χέρια.\nΣτην Αγγλία το επιδιώκουν, αλλά δεν πρέπει ο προπονητής να θεωρείται ο σταρ. Είναι λάθος\nΣε ενοχλεί η ευκολία που ο κόσμος κατηγορεί τον προπονητή;\nΚατέληξα στο συμπέρασμα ότι όταν φτάνεις σ' αυτό το επίπεδο, θα πρέπει όλα αυτά είτε να σε επηρεάζουν όσο το δυνατόν λιγότερο, είτε να κάνουν γκελ πάνω σου και να φεύγουν. Πέρα από την τεχνική δεξιότητα και τα προσόντα, στον επαγγελματικό αθλητισμό που υπάρχει τέτοιος ανταγωνισμός και διακυβεύονται τόσα χρήματα, το μεγαλύτερο προσόν που πρέπει να έχει κανείς είναι να μπορεί να απορροφά όσο το δυνατόν λιγότερη από αυτή την εξωτερική πίεση που ασκείται.\nΕσύ δεν έχεις επηρεαστεί; Υπάρχει κάτι που έχεις διαβάσει και σε έχει πειράξει;\nΠαλιότερα έφερα βαρέως κάποιες προσωπικές επιθέσεις. Αλλά πλέον έχω καταλάβει πως όσο ακούγεται το "Μίστερ Μπιν", ακούγεται το "μπεκρής", το "Δρακουμέλ", το "Γουρλομάτης", το "Παππούς", το "Σφαλιαρόπουλος", άρα δεν έχει σχέση με το πρόσωπο, αλλά με τη δουλειά και τη θέση. Μια καλή απόδειξη είναι να δούμε τι γίνεται στο ελληνικό ποδόσφαιρο. Πέρα από τον κόσμο που του αρέσει αυτό το πράγμα, έχετε μεγάλη ευθύνη κι εσείς οι δημοσιογράφοι; Πώς γίνεται για παράδειγμα μετά από τέσσερις αγωνιστικές να γράφονται κείμενα με τα "εγκλήματα του Κετσπάγια ή του Μπέντο ή του Στραματσόνι". Ποιος κρίνει; Ποιος γράφει τέτοια πράγματα με τέτοια ευκολία για έναν επαγγελματία; Δείτε την αποδόμηση των τεσσάρων προπονητών των μεγάλων ομάδων σε τέσσερις μόλις αγωνιστικές. Αυτή, όμως, είναι τελικά η φύση του επαγγέλματος και πρέπει να την αποδεχτείς.\nΔιαφωνώ, παρόλα αυτά ότι ο προπονητής πρέπει να είναι το βασικό πρόσωπο στα σπορ. Ας δούμε την Αγγλία: δεν μπορεί ο Μουρίνιο να είναι μεγαλύτερος από τη Γιουνάιτεντ ή ο Κλοπ από τη Λίβερπουλ. Βέβαια, από την άλλη αυτοί οι άνθρωποι με τις εκφράσεις τους το επιδιώκουν. Το επιζητούν να είναι αυτοί οι σταρ. Και μιλάμε για ένα πρωτάθλημα με τόσο κόσμο στα γήπεδα, τέτοια οργάνωση, καλούς παίκτες και ιστορικές ομάδες και ο κόσμος να θεωρεί ότι παίζει ο Μουρίνιο εναντίον του Κλοπ. Είναι από τα μεγάλα λάθη στον αθλητισμό.


Τσίπρας: Το προσφυγικό, πρόκληση που μας υπερβαίνει - Marketnews.gr\nΤσίπρας: Το προσφυγικό, πρόκληση που μας υπερβαίνει\n«Βρισκόμαστε μπροστά στη μεγάλη πρόκληση της προσφυγικής κρίσης» δήλωσε ο πρωθυπουργός Αλέξης Τσίπρας, υποδεχόμενος στον πρόεδρο της Αρμενίας Σερζ Σαρκισιάν στο Μέγαρο Μαξίμου.\n«Οι λαοί μας ξέρουν από προσφυγιά, έχουν αντιμετωπίσει ανάλογη κατάσταση ξεριζωμού, γενοκτονίας, εθνοκάθαρσης βρίσκονται στην πρώτη γραμμή ανθρωπισμού για να αντιμετωπίσουν μια πρόκληση που μας υπερβαίνει» τόνισε ο κ. Τσίπρας.\nΣτο πλαίσιο αυτό, ο πρωθυπουργός εξέφρασε την ελπίδα ότι η ανακωχή στη Σύρια θα τηρηθεί για να σταματήσει η ροή ανθρώπων που διώκονται, κατατρέχονται και ψάχνουν για καλύτερη ζωή στη Δύση.\n«Σε κάθε περίπτωση, οι χώρες και οι λαοί μας αντιμετωπίζουν τις μεγάλες προκλήσεις με το κεφάλι ψηλά υπερασπιζόμενοι τις ευρωπαϊκές άξιες. Σε αυτή την προσπάθεια οι χώρες μας θα είναι σύμμαχοι» κατέληξε ο κ. Τσίπρας.